Stoilković: Srećni su narodi koji imaju vođe kao što je Dodik | Argumenti\nNaslovna Region Stoilković: Srećni su narodi koji imaju vođe kao što je Dodik\nStoilković: Srećni su narodi koji imaju vođe kao što je Dodik\nNeizmjeran je doprinos, ali i napori koje Milorad Dodik već godinama ulaže za unapređenje saradnje i jedinstvo među Srbima u regionu, izjavio je Ivan Stoilković, predsjednik Demokratke partije Srba u Makedoniji.\n– Svoju najdublju zahvalnost prema građanima Republike Srpske mi, Srbi Makedonije, izrazili smo i dodjeljivanjem najviše Svetosavske povelje srpskom članu Predsjedništva BiH Miloradu Dodiku, u znak zahvalnosti za njegovanje vječnog prijateljstva i svesrdnu pomoć u očuvanju srpstva na našim prostorima – rekao je Stoilković.\nNaveo je da Dodik svojim integritetom već godinama doprinosi razvoju najboljih mogućih odnosa ne samo Republike Srpske već i BiH sa Republikom Makedonijom.\n– Što je za sve građane obje države od velikog značaja, a za nas, dio srpskog naroda koji živi u Makedoniji posebno, jer ovdje ima porodica čiji su sinovi uzidali svoj život u temelje Republike Srpske što nas neraskidivo vezuje za sva vremena. Prilikom svojih dolazaka u Makedoniju Dodik uvijek nađe vremena da ih posejti i utješi, i svi mi se beskrajno radujemo uspejsima Republike Srpske i želimo joj samo najbolje – poručio je on.


Nove smjene u elektroenergetskom sektoru, bez fotelja ostaju rukovodioci u Elektrohercegovini i RiTE Gacko | Trebinje Live\nNove smjene u elektroenergetskom sektoru, bez fotelja ostaju rukovodioci u Elektrohercegovini i RiTE Gacko\nU narednom periodu biće nastavljene smjene u elektroenergetskom sektoru Republike Srpske, a među prvima biće smijenjeni pojedini direktori u Elektrohercegovini, te, kako se očekuje, kompletno rukovodstvo Rudnika i termoelektrane "Gacko".\nIako je u ponedjeljak trebao da bude smijenjen, dugogodišnji izvršni direktor za ekonomske poslove u Elektrohercegovini Slavko Dangubić uspio je sačuva svoju fotelju, ali, kako saznaje TrebinjeLive.info - ne još zadugo.\nVeć u januaru očekuje se da mu se nadzorni odbor zahvali na saradnji.\nFunkcija nije sigurna ni direktoru Draganu Saviću, ali će se o njegovoj direktorskoj sudbini raspravljati u narednom periodu.\nZbog katastrofalnih poslovnih rezultata koje bilježi gatačka terma dobro se ne piše ni prvim ljudima ovog nekadašnjeg giganta na čelu sa direktorom Miodragom Šešlijom, s obzirom na to da će, po svoj prilici, i ovu godinu RiTE završiti u debelom minusu.\nCjelokupno rukovodstvo biće smijenjeno, a u RiTE "Gacko" slijedi veliko i teško pospremanje ukoliko se ne želi da ovo značajno preduzeće stavi katanac u bravu, s obzirom na to da je, kako saznajemo, situacija više nego dramatična.\nI tu se neće stati sa smjenama. Očekuju se u još nekim preduzećima elektroenergetskog sektora gdje se pojedini direktori ponašaju kao šerifi.\nSmjena će, kako saznaje TrebinjeLive.info, biti i u još nekim preduzećima elektroenergetskog sektora u Trebinju.\nOd sredine oktobra 2018. bez funkcija su ostali generalni direktor Elektroprivrede RS Radmila Čičković, izvršni direktor za ekonomsko-pravne poslove Dragoljub Reljić, direktor RiTE Ugljevik Đorđe Popović, direktor HE na Vrbasu Nedeljko Kesić.\nTAGOVI: Privreda RITE Gacko Elektroprivreda RS Elektro-Hercegovina\nBolnicama u Srpskoj uručeni respiratori koje je donirala Elektroprivreda RS (Foto)


B. Zečević: Mirdita za Aginu kuću - Novi Standard\nDokle ćemo u prestonici Srbije gledati i slušati kosovsko-albansku „kulturnu scenu“, dok je na KiM u toku pokušaj otimanja srpskog kulturnog nasleđa\nGotovo istovetnim javnim saopštenjem na svojim zvaničnim sajtovima, Javni servis RTS i TV stanica N1, pozvale su na „jedinstveni kulturni događaj“ – „Mirdita, dobar dan“ od 22. do 23. oktobra u Beogradu, u Centru za kulturnu dekontaminaciju, gde će se, kao i ranijih godina, „predstaviti kosovska društvena i kulturna scena“. Očigledno je da su obe medijske kuće preuzele istovetno saopštenje od Inicijative mladih za ljudska prava, koja je i organizator ovog okupljanja i u kom se, između ostalog, kaže:\n„Ponovnim pokretanjem pregovaračkog procesa i potpisivanjem Vašingtonskog sporazuma učinjen je korak od hiljadu milja… Debatovaće se o pregovaračkom procesu između Beograda i Prištine, o članstvu Kosova u Unesku, kao i o saradnji između mladih srpskog i albanskog društva“.\nIzgleda da ovaj „korak od sedam milja“ ponovo vraća pitanje članstva Kosova u Unesku na dnevni red, uprkos činjenici da je država Srbija uspela da, zahvaljujući gotovo herojskim naporima naše diplomatije i lično našeg ambasadora prof. dr Darka Tanaskovića, spreči prijem Kosova u ovu međunarodnu organizaciju. Sada se ta „agenda“ opet problematizuje, čemu bi trebalo da posluži i najavljena debata, verovatno i cela ovogodišnja „Mirdita“.\nU međuvremenu, na albanskom Top kanalu pojavio se „dokumentarni“ film pod naslovom „Velika srpska istorijska obmana – kako su Srbi ukrali albansku istoriju“, u kom se srpske crkve, manastiri i spomenička baština na Kosovu i Metohiji proglašavaju albanskim. Film je nedvosmisleno pokazao kakav je smisao albanskog kidisanja na Unesko i zašto se oni ni danas ne mire sa odlukom Generalne skupštine ove organizacije. U filmu se bezočno falsifikuju istorijske činjenice.\nNa ovo je reagovalo Ministarstvo kulture i informisanja Srbije, navodeći da je cilj ovog „dokumentarca“ promovisanje velikoalbanske pogromaške politike na štetu Srbije i srpskog naroda. „U skupoj produkciji i uz učešće brojne ekipe koja ga je realizovala, ovaj sramotni i groteskni istorijski falsifikat bio bi samo žalosna provokacija da u sebi ne sadrži opasne namere“, kaže se u ovom saopštenju, i podvlači: „Takvi pokušaji imaju sve obrise kulturnog genocida a on je, istorija nas tome uči, često uvod u fizički genocid“.\nPokušaj srpskog filmskog autora Borisa Malagurskog da na Kosovu i Metohiji prisustvuje premijeri svog dokumentarnog filma „Kosovo, momenat u civilizaciji“, koji „govori o baštini Srbije pod zaštitom Uneska u našoj južnoj pokrajini“ završio se – zabranom ulaska Malagurskom i njegovoj ekipi!\n„Želeo sam da prisustvujem premijeri svog filma, pogotovu imajući u vidu da mnogi albanski takozvani umetnici sa Kosmeta izlažu svoja dela u Beogradu u okviru događaja „Mirdita, dobar dan“. Međutim, na prelazu Jarinje, rekli su nam da je moj ulazak na Kosovo zabranjen, citiram, zato što sam ja pretnja za javnu politiku unutrašnje bezbednosti, javno zdravlje i međunarodne odnose“, navodi Malagurski.\nKakav obraz ima Inicijativa mladih za ljudska prava da usred Beograda promoviše tzv. kosovski film i druge sadržaje, koji potiču direktno iz vrha ove nazovidržave, a da istovremeno potpuno ignoriše proterivanje srpskih autora sa Kosova i Metohije, pod plaštom ljudskih prava, za koje se javno zalaže? Dokle ćemo u prestonici Srbije gledati i slušati albansku i samo albansku „kulturnu scenu“ (kao da drugih u toj „multikulturnoj sredini“ nema!), dok se prema nama primenjuju bezočne i cinične šiptarske zabrane, koje bi, da nisu tužne, bile groteskne?\nVečeras je na programu „Mirdite“ albanski igrani film „Agina kuća“, rediteljke Lendite Zećiraj, koji su proizveli producenti iz Albanije, Sacrebleu Productions, Albanski nacionalni centar, Centar za kinematografiju Kosova, „Ured premijera Republike Kosovo“ i – grad Vrgorac u Hrvatskoj! Zvanično, reč je o „manjinskoj hrvatskoj koprodukciji“, koja je na ovogodišnjem Pulskom festivalu nagrađena iako je reč o diletantskom ostvarenju na nivou filma snimanog mobilnim telefonom!\nEvidentni su politički, a ne umetnički razlozi dodeljivanja ove nagrade, jer je film kobajagi „feministički“ i uzima u zaštitu žene sa posledicama „ratnog seksualnog zlostavljanja“, što se gotovo savršeno uklapa u lažni mit o „50.000 silovanih Albanki“, veliki spin u režiji Vljore Čitaku u Svetskoj organizaciji UN u Njujorku.\nPredsedavajući Saveta bezbednosti UN Vasilij Nebenzja nedavno je „poslednji put upozorio“ predstavnicu tzv. Kosova da se ponaša u skladu sa uslovima pod kojima je uopšte puštena na onlajn sednicu i da će ako i dalje bude isticala „kosovske simbole“ biti udaljena iz nje!\nŠto ne može u Njujorku, može u Beogradu: ovde će se ti simboli isticati u svakoj prilici, pa i na špici filma, koji je proizveo prištinski „premijer“. Osim ako ga srpski Javni servis, u duhu svog zvaničnog saopštenja o „Mirditi“, ne preuzme u nekom boljem terminu.\nIzvor Večernje novosti/Iskra, 26. oktobar 2020.\nPreporučujemoBožidar ZečevićKosovo i MetohijaMirditasrpska kulturna baštinaUnesko


Vukadinović: Nagoveštaj novog plana za Kosovo predsednika Srbije predstavlja njegov pokušaj da se vrati u politički život "sa Vučićem, ili protiv njega"! | Web-Tribune.com\nHome / TEMA DANA / Vukadinović: Nagoveštaj novog plana za Kosovo predsednika Srbije predstavlja njegov pokušaj da se vrati u politički život „sa Vučićem, ili protiv njega“!\n30. decembra 2014.\tTEMA DANA Leave a comment\nPolitički analitičar Đorđe Vukadinović ocenio je za Radio-televiziju Vojvodine da su incidenti na izborima u Mionici pokazali da se vladajuća Srpska napredna stranka „preigrala iz želje da apsolutno vlada“. S druge strane, on smatra da nagoveštaj novog plana za Kosovo predsednika Srbije Tomislava Nikolića predstavlja njegov pokušaj da se vrati u politički život „sa Vučićem, ili protiv njega“.\n„Čudi me da se Nikolić posle dve godine letargije probudio. Pretpostavljam da ovim hoće da se vrati u politički život, jer je shvatio da je istisnut i da su njegovi kadrovi gurnuti u treći plan“, rekao je Vukadinović u emisiji „Jedan na jedan“ RTV-a.\nTakođe, kako je istakao, Nikolićev potez treba posmatrati iz ugla odnosa predsednika i premijera.\n„Nikolić je nezadovoljan marginalizacijom i ovom temom se vraća u javnost, da li protiv Vučića ili sa Vučićem, videćemo…“, ocenio je.\nVukadinović je ukazao i da je Nikolićeva pozicija očigledno marginalizovana, navodeći da je u medijima vođena ružna kampanja protiv njega, „dok na Vučića ne sme da padne muva“.\n„Nije zbog predsednika ukinuta neka emisija, a zbog premijera su ukidane emisije“, naveo je on.\nIpak, ne veruje da će Nikolić ući i otvoreni konflikt sa Vučićem, već smatra da je očigledno da predsednik sada pokušava da ojača svoj politički uticaj.\nIzborni rezultati SNS u Mionici Lučanima za Vuakdinovića nisu iznenađenje, jer je, kako smatra, SNS te izbore i raspisao da bi osvojio preko 50 odsto glasova.\n„Ima još nekoliko desetina zahteva na lokalu za vanredne izbore, ali su izabrani Mionica i Lučani, kako bi se tobož pokazalo da im rejting nije pao uprkos teškim merama. Nažalost, ni ove nemile scene takođe nisu iznenađenje, jer je i u prethodnim slučajevima na lokalnim izborima od 2012. godine toga bilo. Cilj je da se osvoji preko 50 odsto, pa je vladajuća stranka uložila sve resurse, i ljudi na terenu su to doživeli kao božju zapovest…, ali su se malo zaigrali…“, rekao je Vukadinović.\nOn smatra da ovi izborni rezultati ipak nisu pravi pokazatelj raspoloženja građana Srbije, jer, kako je naveo, rezultati pojedinačnih lokalnih izbora ništa ne dokazuju.\n„Svaka vlast u Srbiji pobeđuje na izolovanim ‘međuizborima’, oduvek je tako bilo. I za vreme vlade DSS i vlade DS… Jer, vlast može da grune sa mehanizacijom, resursima, a i ljudi na lokalu, opet, vole da glasaju za one koji su na vlasti u Beogradu jer računaju da će se tako malo ogrebati „, kazao je Vukadinović.\nPrema njegovim rečima, i nedavni incidenti u Skupštini Srbije posledica su „apsolutne dominacije jedne stranke i ućutkivanja opozicije“, što je ocenio opasnim po demokratiju.\nIako, kako je dodao, takvi metodi nisu potrebni SNS-u zbog podrške koju uživaju u javnosti, „psihološko objašnjenje je verovatno logika da treba „zatući“ protivnika i pokazati da ne postoji ništa drugo sem SNS“.\n„A verovatno ima i nečiste savesti i bojazni da građani ipak ne podržavaju u tolikoj meri reforme koje se sprovode“, naveo je.\nDodao je da su se slični incidenti kao u Mionici dešavali i na lokalnim izborima u Odžacima, Vrbasu, Zaječaru…, kao i da nikad nisu razjašnjeni „crni džipovi i zastrašivanje u tim sredinama“, što, kako je istakao, vlast treba da razjasni.\n„To su mučne scene, i vlast se očigledno preigrala iz želje da se apsolutno vlada“, ocenio je.\nVukadinović je kazao da poruke predstavnika vlasti da se neće dozvoliti ukrajinski scenario u Srbiji, tangiraju sve one koji iznose kritike na račun aktuelne vlasti bez obzira na kom planu.\n„Bojim se da način na koji ova vlast vlada vodi tome da se cela stvar neće završiti izborima, jer se stvaraju tenzijama koje vode ili u apsolutističku diktaturu, ili u haos i pobunu…“, kazao je on.\nA povodom tenzija između SPS i SNS koje su takođe isplivale na lokalnim izborima u Mionici i Lučanima, pa i oko pitanja rekonstrukcije Vlade Srbije, Vukadinović je kazao da ipak ne veruje da bi zbog toga moglo doći do isključivanja socijalista iz vladajuće koalicije.\n„Mislim da je Vučiću jasno da je bolje da ima Dačića uz sebe nego protiv sebe. A da tu nema kaolicione ljubavi, to je potpuno jasno“, rekao je on.\nPrevious „Novac od prodaje javnih preduzeća biće potrošen u dogovoru sa MMF-om, a u svom timu bih voleo da vidim Sonju Liht i Ivana Vejvodu!“\nNext Maršićanin: Vlast priprema promenu Ustava, formalno priznanje Kosova i prekid prijateljstva sa Rusijom!


Radnički najuspešni fudbalski klub u Valjevu | VAmedia - info portal\n30/06/2021 30/06/2021 2 коментара на Radnički najuspešni fudbalski klub u Valjevu\nF.K.Radnički sa Petog Puka je trenutno najbolji fudbalski klub u Valjevu. Tokom ove takmičarske sezone u veoma jakoj konkurenciji u Prvoj ligi Srbije Zapad omladinci i kadeti ovog kluba i pored skraćenјa lige uspeli su da zadrže prvoligaški status.\nKod omladinaca su ligu napustili- Morava(V.Plana), Budućnost Krušik ,Šumadija(Aranđelovac) i Sloboda(Čačak) dok je plasman u Super ligu izborila Mačva(Šabac). Što se tiče kadeta iz lige su ispali: Sloboda(Čačak), Rudar(Kostolac), Bud.Krušik, Ml.Radnik(Požarevac), Šumadija(Aranđelovac) i Smederevo. Sloga iz Požege se plasirala u Super ligu.\nPosle svega što se izdešavalo ove sezone u Valjevskom fudbalu u saveznom rangu takmičenja sa teritorije naše opštine u narednoj sezoni imaćemo samo omladince i kadete Radničkog. Svega ovog nebi bilo da u klubu ne radi devet trenera vrhunskog kalibra. Sa prvotimcima je Kosta Marković, a u radu mu pomaže Nikola Ranisavljević.\nOmladince trenira Radovan Raša Marković trener sa bogatom fudbalskom karijerom kod nas i u inostranstvu koji je u klubu duži niz godina kao i trener kadeta Nenad Simanić kome u radu pomaže profa Zoran Radović. Sa pionirima i petlićima radi Đorđe Ćirković, a sa najmlađima Bojan Đurić aktivni prvotimac i Marko Mirković koji je ujedno i direktor škole fudbala.Tačku na i stavlja čovek koji je zadužen za rad sa golmanima Zoran Pantelić Panta jedan od najboljih golmana u fudbalskoj istoriji Valjeva.\nOvo je slika i prilika prvog kluba grada Valjeva što se tiče stručnog kadra.Devet vrhunskih trenera na jednom mestu malo li je? A sledeća sezona već je na pragu. Naravno ambicije su daleko veće, a publika će moći da uživa subotom i nedeljom u lepom fudbalu na stadionu na Petom Puku.\n2 comments on “Radnički najuspešni fudbalski klub u Valjevu”\nKLELOKLOTROKLEKLEBIS 07/07/2021 at 14:41\nBravo za Radnički,a jel postoji još Budućnost Krusik? Koja su sad liga,jel otišao Kublaj kan,ima li ko u klubu,gde odoše 80 miliona za 8 godina,hoće li ko to istražiti ili će biti sve kao i u svemu guraj pod tepih.E moje Valjevo nestadosmo sa fudbalske karte Srbije sa neće trebati autobus za prevoz može se ići i sa biciklima,…..\nUBLJANIN 07/07/2021 at 14:43\nOvo se kaže na drugi način LJUDI DOVEDITE DECU KOD NAS IMAMO BOLJI KLUB ,STRUCNJAKE,I IGRAMO SA MLADJIM KATEGORIJA U BOLJEM RANGU TAKMICENJA………


Marin le Pen optužena zbog finansijskog skandala - 30.06.2017, Sputnik Srbija\nMarin le Pen je optužena zbog finansijskog skandala u Evropskom parlamentu. 30.06.2017, Sputnik Srbija\nvesti, marin le pen\n17:04 30.06.2017 (Osveženo: 17:53 30.06.2017)\nMarin le Pen je optužena zbog finansijskog skandala u Evropskom parlamentu.\nProtiv liderke „Nacionalnog fronta“ Marin le Pen podignuta je optužnica u okviru istrage o fiktivnom zapošljavanju članova te partije kao saradnika Evropskog parlamenta, saopštio je agenciji Frans-pres advokat Le Penove Rodolg Boselju.\n„U skladu s obavezama koje je Marin le Pen preuzela na sebe tokom predsedničke kampanje, ona se pojavila pred sudom u naznačeno vreme i pročitana joj je optužnica“, naveo je advokat.\nPrema navodima Rojtersa, Le Penova je optužena da je „zloupotrebila poverenje“ u periodu od 2009. do 2016. godine, kada je bila poslanik Evropskog parlamenta.\nEvropski biro za borbu protiv korupcije utvrdio je da su šefica partijskog kabineta Le Penove Katrin Grize i telohranitelj Tijeri Ležje bili fiktivno zaposleni kao pomoćnici poslanika Evropskog parlamenta.\nGrizeova je zaradila 298.500 evra koje je Le Penova morala da nadoknadi do 31. januara. Zaradu Ležjea od 41.500 evra neophodno je bilo vratiti do 28. februara.\nAdvokat Le Penove Marsel Kesaldi izjavio je da namerava da ospori ovaj zahtev pred Evropskim sudom. On je, takođe, rekao da je ovaj zahtev „politički motivisan korak“.\nSaopšteno je da se Le Penova obratila tužilaštvu Brisela sa zahtevom da se podigne optužnica protiv šefa Evropskog biroa za borbu protiv korupcije i generalnog sekretara Evropskog parlamenta Klausa Velea.


Mediji o povlačenju Rusije: Sjajan taktički potez | Serb.rs\nSerb.rs > AKTUELNO > Mediji o povlačenju Rusije: Sjajan taktički potez\n15. marta 2016. / Komentari su isključeni na Mediji o povlačenju Rusije: Sjajan taktički potez\nBaza Hmejmim u blizini Latakije Sirija (foto:rs-lat.sputniknews.com)\nZapadni mediji ne kriju iznenađenje zbog odluke ruskog predsednika Vladimira Putina da povuče Vazdušno-kosmičke snage iz Sirije.\nUz sve to, daju svoje viđenje razloga zbog kojih je šef ruske države napravio ovakav korak baš sada i šta sledi za njim.\nZa nekoliko meseci operacije Vazdušno-kosmičkih snaga u Siriji Rusija je uspela, zahvaljujući vojnoj snazi i diplomatiji, da prelomi tok sirijskog konflikta. Zapadni političari, između ostalih i predsednik SAD Barak Obama, predvideli su da će se Rusija zaglibiti u sirijsko blato, ali je situacija sasvim drugačija, navode strani mediji.\n„Postoji jedan problem za SAD. Na današnji dan, nakon što je Putin pozvao na povlačenje snaga iz Sirije, ta igra se očigledno pretvorila u pobedu velikih razmera za Moskvu“, piše komentator Rojtersa Džoš Koen.\nPritom, „SAD, kao i pre, izgledaju kao izgubljeno dete u šumi bliskoistočnog haosa“, piše „Foks njuz“. Putin je uspeo da postigne diplomatski uspeh u Siriji „uprkos svemu“.\nRuski predsednik je doprineo tome da najveći deo međunarodne zajednice prihvati sirijskog predsednika. Iako Rusija povlači snage iz Sirije, ona će nastaviti da zauzima jake pozicije u regionu, dok će Bašar el Asad još dugo ostati na vlasti, čak i ako mirovni pregovori dožive neuspeh, navodi se u članku „Foks njuza“.\nPrema mišljenju „Blumberga“, Putin svojim „šokantnim planom“ pokazuje kako sirijskom predsedniku tako i opozicionim grupama da što pre dođu do konsenzusa.\nKako smatra informativni portal „Voks“, najmudrija strategija Putina, koji želi da reši sirijsku krizu pregovorima, biće korišćenje vojne sile tačno onoliko koliko je potrebno da se Asad natera na postizanje mirnog sporazuma i da se zadrže antivladine snage.\nAko je strategija Rusije u Siriji zaista takva, znači da je Moskva ozbiljno spremna za pregovore i smatra da je sirijski predsednik takođe spreman. To ne znači da je mirovni sporazum sasvim blizu, ali svedoči o tome da strane mogu naći prihvatljivo rešenje za sve.\nPotez Putina vratio Rusiju u centar geopolitike\nRuski mediji pišu da je iznenadna odluka predsednika Vladimira Putina da počne sa povlačenjem oružanih snaga iz Sirije, dok traju pregovori sa Ujedinjenim nacijama u Ženevi – politička pobeda.\n„Rusija predstavlja primer mirovnog pristupa rešavanju konflikta“, objavili su na naslovnim stranama ruski mediji.\n„Do najavljenog povlačenja, Moskva ima ozbiljne razloge da predstavi sirijsku kampanju kao pobedničku“, piše „Komersant“.\nPozivajući se na nekoliko izvora u ministarstvu odbrane, taj dnevnik navodi da Putinova odluka o delimičnom povlačenju trupa posle pet i po meseci vazdušnih napada, nije bila „spontana“.\nPomaganje sirijskom predsedniku Bašaru el-Asadu da ponovo vrati ratom opustošene teritorije moglo je da potraje godinama i nije bilo „nikakvih garancija kako i kada će cela akcija da se završi“, piše list.\n„Komersant“ piše da bi Rusija svojom agresivnom ulogom mogla da isključi ključne igrače poput Turske i zalivskih zamalja.\nLiberalni biznis nedeljnik „Vedomosti“ piše da je Moskva mogla da bude uvučena i u duge sukobe.\n„Izgleda da je Kremlj računao na rizik od ponavljanja situacije poput Vijetnama i Avganistana, kada su ‘kratkoročne’ vojne kampanje potrajale nekoliko godina“, pišu „Vedomosti“.\nPolitički analitičar Georgij Bovt kaže da Rusija nije planirala da spase Asadov režim „po svaku cenu“.\n„Da budemo iskreni, zadatak je bio da se prevaziđe izolovanost Rusije nakon ukrajinske krize“, rekao je analitičar.\n„I taj plan je uspeo. Došao je trenutak povratka Rusije u centar geopolitike“, tvrdi Bovt.\n„Rusija se povlači, ali i ostaje“, pišu onlajn novine Gazeta.ru, ističući da će vojska ostati u bazama u Hmeimim i Tartus.\nOznake: baza, ciljevi, iznenadjenje, povlačenje, putin, Rusija, Sirija, taktika, vojska / Objavljeno u: AKTUELNO


Alimpijević: "Zbog ovoga smo prvi" - Sportske.net\nAlimpijević: "Zbog ovoga smo prvi"\nTrener Crvene zvezde mt:s Dušan Alimpijević smatra da su pobede slične večerašnjoj razlog što je njegova ekipa kolo pre kraja overila prvo mesto u ABA ligi.\nAlimpijević dočekao pohvale! (TVITOVI)Overeno prvo mesto - Zvezda uz dosta muke do pobede u Laktašima!Bledo izdanje šampiona, Zvezdini navijači "čupaju kosu"! (TVITOVI)Dangubić spreman za Igokeu, Alimpijević zove navijačeEL, kalkulacije - Šest mečeva do kraja, može li Zvezda do osmog mesta?\nAktuelni šampion regionalne lige osigurao je pol-poziciju pred početak plej-ofa pobedom u Laktašima.\nZvezda je uz dosta poteškoća došla do očekivane pobede, a trener Dušan Alimpijević je u osvrtu na sam meč konstatovao da su pobede poput večerašnje razlog što je njegov tim prvi na tabeli.\n"Kada pogledate unazad rezultate, ovakve utakmice su razlog zašto smo na prvom mestu kolo pre kraja. Upravo zbog ovakvih mečeva, u kojima smo bili veliki favoriti u odnosu na protivnike i u kojima nismo dozvolili da izgubimo", kazao je Alimpijević.\nStarteg crveno-belih dodao je da prvo mesto na tabeli ima veliki značaj pred početak plej-ofa i istakao da ne smatra da u igri njegovog tima postoje oscilacije.\n"Imamo tri poraza u ABA ligi, deset pobeda u Evroligi. Imali smo lošu partiju u finalu Kupa, to nije bila oscilacija, a potom i lošu partiju protiv Bamberga kao posledicu svega toga. To je to", zaključio je Alimpijević.\nPoslednji takmičarski meč u ligaškom delu regionalnog šampionata Zvezda će odigrati pred svojim navijačima protiv Cibone, ali je pre toga čeka gostovanje Barseloni u okviru 25. kola Evrolige.


Postanite ono za šta ste predodređeni - Brajan Souza | BG online\nPočetna / Knjige / Postanite ono za šta ste predodređeni – Brajan Souza\nSvi posedujemo neki dar. Da li ste vi pronašli svoj?\nOva knjiga nije samo vodič ka uspehu u poslu, već je i vodič za uspeh u životu. Autor predstavlja inspirativne istinite priče običnih ljudi koji su postali junaci time što su prevazišli sve nevolje i do kraja iskoristili sav potencijal svog dara.\nČuvena atletičarka, osvajač zlatne olimpijske medalje Džeki Džojner Kersi rekla je o knjizi „Postanite ono za šta ste predodređeni“: -Ako postoji knjiga koju svaki čovek, žena i dete treba da pročita onda je to sigurno ova knjiga.\nBudite prvi koji će napisati recenziju za „Postanite ono za šta ste predodređeni – Brajan Souza“ Odustani od odgovora


NBC otkazuje saradnju Donaldu Trampu\nAmerička televizijska mreža En-Bi-Si (NBC) objavila je danas da je završila poslovnu saradnju sa biznismenom Donaldom Trampom, koji je najavio da će kandidovati za nominaciju Republikanske stranke za predsedničkog kandidata, zbog njegovih komentara o meksičkim imigrantima.\nMreža NBC je saopštila da neće više emitovati godišnje izbore za Mis Amerike i Mis univerzuma, koji su bili zajednički poduhvat ove kompanije i Donalda Trampa.\n„U NBC-ju, poštovanje i dostojanstvo svih ljudi su kamen temeljac svih vrednosti“, navedeno je u saopštenju.\nTramp je odgovorio da je NBC „slab“ i da treba da se pripremi za suočavanje na sudu.\nMeksička medijska kompanija Televisa saopštila je sinoć da neće više emitovati izbor za Mis univerzum, kao i da neće poslovati sa Donaldom Trampom na bilo kom drugom projektu.\nU saopštenju Televise je navedeno da je Trampova izjava uvredila celu meksičku populaciju i da kompanija „snažno odbacuje sve oblike diskriminacije, rasizma i ksenofobije“.\nTramp je rekao da je očekivao prekid poslovne saradnje i da se ne izvinjava zbog svojih izjava zbog toga što su „bile tačne“.\n„NBC je slab i kao i svi ostali trudi se da bude politički korektan. Zato se naša zemlja nalazi u ozbiljnom problemu“, naveo je Tramp u saopštenju svoje kompanije u Njujorku.\nTramp je izjavio da „meksički imigranti donose drogu, donose kriminal, da su silovatelji“, a da pretpostavlja da su „poneki dobri ljudi“, dodajući da želi da se izgradi zid duž južne granice SAD.\nTramp je kasnije rekao da su njegove primedbe bile upućene američkim političarima, a ne meksičkoj vladi ili narodu.


Gradovi sa izvanrednim javnim sektorom – vodeće inovacije sa novim praksama i formulama Bilbao, 10.4.2012Edapedija ne samo da omogućava i olakšava lokalnim liderima na području zapadnog Balkana da ostvaruju natprosječne rezultate u upravljanju opštinama i gradovima kroz međusobne interakcije i razmjenu iskustva, već i prati najvažnije svjetske događaje u oblasti lokalnog liderstva. Jedan od takvih događaja je upravo pred nama!\nNaime, Evropski institut za javnu administraciju (the European Institute of Public Administration) i grad Bilbao organizuju prvu međunarodnu konferenciju transfera znanja EPSA 2011 na temu: „Gradovi sa izvanrednim javnim sektorom – vodeće inovacije sa novim praksama i formulama“. Konferencija ća se održati 4. 6. i 5. 6. 2012. u španskom gradu Bilbao čija je administracija dobitnik nagrade EPSA – the European Public Sector Award 2011. Na konferenciji će dobitnici nagrada za javni sektor u Evropi predstaviti znanja, iskustava i dobre prakse, sa ciljem da se olakša i ubrza njihov primjena u javnim sektorima svih učesnika. Na taj način se omogućava razmjena iskustava između „šampiona“ koji su već ostvarili konkretne rezultate i onih koji rade na ostvarenju definisanih ciljeva. Na konferenciji se očekuje učešće oko 300 predstavnika javnog sektora iz cijele Evrope. Iskustva iz ranijih godina su pokazala da su gotovo 40% od ukupno prijavljenih predstavnici lokalnih vlasti. Ovo je takođe odlična prilika za umrežavanje – upoznavanje i razmjenu informacija sa kolegama i donosiocima odluka. Učešće na konferenciji je besplatno! Registraciju je potrebno izvršiti putem sljedećeg linka http://seminars.eipa.eu/en/order_activity/one/&pid=&tid=5058, a više informacija o konferenciji možete preuzeti odavde.\nGrad Bilbao (www.bilbao.net) je odličan primjer „urbane revolucije“ koji je postao međunarodno poznat po svom holističkom i integrisanom pristupu transformaciji i razvoju. Uprkos globalnoj ekonomskoj krizi koja je kod većine lokalnih zajednica stvorila budžetske deficite i primorala ih da traže kredite, Bilbao je jedina veća opština u Španiji koja nije došla u takvu poziciju. Bilbao je svoj oporavak zasnovao na transformaciji od ekonomije bazirane na industriji, ka ekonomiji baziranoj na uslužnom sektoru sa visokim udjelom istraživanja, razvoja i inovacija. Bilbao je kreirao i implementirao strategiju koja povezuje opštinski budžet direktno sa strategijskim ciljevima i najvažnijim projektima. Dominantna je ekonomija u kojoj prevladava produktivnost, kreativnost, nove tehnologije, inovacije, klasteri u nastajanju i međunarodne mreže.\nPreuzmi dokument ( 1,78 MB, .pdf ) Tweet


RTS :: Đurić: Pravi pregovori tek počinju\nPolitika Đurić: Pravi pregovori tek počinju\nponedeljak, 22. apr 2013, 22:08 -> 09:34\nZa Srbiju je izuzetno važna implementacija sporazuma o normalizaciji odnosa sa Prištinom u Briselu, rekao Marko Đurić. Savetnik predsednika najavio kampanju da se zemljama koje nisu priznale Kosovo objasni da sporazum nije korak ka priznanju nezavisnosti već ka normalizaciji odnosa između Srbije i dela njene teritorije.\nSavetnik predsednika Srbije Marko Đurić rekao je da je za Srbiju izuzetno važna implementacija sporazuma o normalizaciji odnosa sa Prištinom u Briselu i najavio kampanju da se zemljama koje nisu priznale Kosovo objasni da sporazum nije korak ka priznanju nezavisnosti već ka normalizaciji odnosa između Srbije i dela njene teritorije.\n"Mi počinjemo kampanju da objasnimo zemljama da ovim, ne da nije došlo do koraka ka priznanju već do koraka ka normalizaciji odnosa koji će biti krunisan usvajanjem ustavnog zakona kojim se utvrđuje autonomija KIM," objasnio je savetnik predsednika.\n"Sporazum ni na koji način ne priznaje potrebu da se Kosovo tretira kao nezavisna država," istakao je Đurić i negirao da je Srbija ovim sporazumom de jure priznala Kosovo o čemu je govorio kosovski premijer Hašim Tači.\n"Zašto Tači ako je Kosovo nezavisno ne pokuša da ga učlani u UN?" upitao je Đurić i istakao da Kosovo ne može da postane članica UN, ali ni EU jer mu to pravo, kako je objasnio, "osporava Lisabonski sporazum."\nPovodom očekivanja nekih da će EU tražiti od Srbije da prizna Kosovo pre ulaska u Uniju, Đurić je rekao da se od Srbije ne može tražiti da prizna Kosovo kada to ne čine ni sve članice EU.\n"Oni koji traže od Srbije da prizna nezavisnost Kosova zapravo ne žele da vide Srbiju u EU, jer danas ne postoji političar koji bi to mogao da zagovara i da dobije podršku građana Srbije," ukazao je savetnik predsednika.\nCeo plan primene najverovatnije će se odvijati uz posredovanje Brisela, a u tome će, kako je precizirao, biti ključni ljudi iz kabineta visoke predstavnice EU Ketrin Ešton.\n"Implementacija je za nas od suštinskog značaja. Pravi pregovori tek sad počinju, jer sporazum postavlja samo okvir," dodao je on gostujući u emisiji "Između dve vatre" televizije B92.\nNjime se rešava samo jedan deo pitanja ali ne i pitanja koja su za Beograd takođe važna poput imovaine, SPC učešća u centralnim institucijama, dodao je Đurić i ponovio da sporazum građanima Srbije na severu pruža sigurnost i zaštitu od dolaska trupa Kosova.\n"Generalni sekretar NATO daje pismene garancije za to da trupe Kosova ne mogu da ulaze na sever Kosova bez saglasnosti Kosovskih Srba," rekao je savetnik predsednika.\nPodsetio je da nadležnosti prosvete, zdravstva, prostornog planiranja ostaju pod zaštitom naše zajednice na KIM, čime se, dodao je, stvaraju se preduslovi da srpska zajednica postane povezani etnički identitet.\nNa pitanje da li sporazum treba izneti na referendum kao što traže neke opoazicione stranke, Đurić je rekao da je "referendum legitimno političko sredstvo kada se za tim javi politička potreba."


Raid Sallah: Neke arapske zemlje su nam nudile usluge da zaustavimo intifadu\nNaslovnica EN ISTAKNUTO Raid Sallah: Neke arapske zemlje su nam nudile usluge da zaustavimo intifadu\nPalestina – Šejh Raid Sallah, vođa Islamskog pokreta unutar okupirane Palestine, otkrio je u razgovoru za Halidžonline da je pokret dobio par ponuda od nekih arapskih zemalja kako bi zaustavio opću narodnu pobunu na Zapadnoj obali i u Kudsu.\nOn je saopćio kako su “neke arapske zemlje ponudile nekoliko opcija da bi se za uzvrat zaustavila široka narodna pobuna koja ulazi u svoj drugi mjesec.”\nOn navodi da je Islamskom pokretu ponuđeno da upravlja školama i institucijama koje postoje u okviru Mesdžidu-l-Akse, ali je za uzvrat trebalo zaustaviti intifadu.\nIzraelska ministrica pravosuđa saopćila je “kako je pravosuđe preduzelo korake prema kojima bi Islamski pokret na okupiranim teritorijama bio proglašen nelegalnim.”\nŠejh Sallah je potvrdio kako je to dokaz da neke arapske zemlje rade u saradnji sa cionističkim okupatorom na zaustavljanju narodne pobune ili njeno držanje pod kontrolom prije nego što se razvije u narednu fazu koja bi bila opasnija po okupatora i njegova naselja na okupiranim teritorijama.\nOn je izjavio: “Intifada se neće okončati prije nego ostvari ciljeve zbog kojih je pokrenuta. Islamski pokret neće biti sredstvo u rukama okupatora koji nastoji zaustaviti pobunu palestinskih masa, koja je posljedica tiranskih postupaka okupatora.”\nŠejh je optužio cionističkog okupatora i ponašanje izraelskih doseljenika kao glavne pokretače intifade. “Oni svojim diktatorskim ponašanjem su glavni uzrok pobune Palestinaca”, istakao je on.


NoviGlas Bijeljina - Pozitivna priča : U ovoj bijeljinskoj firmi na skoro svim rukovodećim pozicijama su žene - NOVI GLAS\nNoviGlas Bijeljina – Pozitivna priča : U ovoj bijeljinskoj firmi na skoro svim rukovodećim pozicijama su žene\nGodinama unazad, poslovi su se često dijelili na “muške” i “ženske”, dok su se neki od njih nerijetko smatrali i neprikladnim za žene. Ipak, granica između “muških” i “ženskih” poslova polako se briše i mnogi su primjeri žena koje dokazuju da je podjela poslova prema polu besmislena.\nGP „Tehnika inžinjering“ je dobar primjer da žene zaposlene u ovoj firmi, nemaju problema sa autoritetom, jer ih radnici poštuju, bilo da rade na gradilištu ili u kancelariji.\n„Kod nas su na skoro svim rukovodećim pozicijama žene, od direktora pa do glavnih inžinjera. Rukovodilac i odgovorno lice je Dragica Dubravčić , šef prodaje Stana Ivković, i knjigovođa nam je takođe žena Đuka Stjepanović, kao i gospođa Desa Modraković, naša koleginica koja je nedavno otišla u penziju, a koja je takođe obavljala odgovorne poslove u firmi“, kaže za portal NoviGlas Dragana Gajić direktor GP „Tehnika inžinjering“.\nKroz praksu se pokazalo da su žene odgovorne, disciplinovane i vrijedne što je odlučujuće i za gradilište.\n„To je uslov za kvalitet i poštovanje svih rokova, sve se radi precizno do perfekcije. U našem poslu je najvažnije ispoštovati standarde i propise, raditi po projektnoj dokumentaciji, kvalitet je uvijek na prvom mjestu, nemamo problema sa kooperantima, poslovnim partnerima i kupcima stanova čiji smo izvođači, svi oni imaju čak i bolji respekt prema ženama rukovodiocima gradilišta“, navodi Gajićeva.\nNa pitanje koliko se u oblasti građevinarstva žene susreću sa predrasudama i da li ih ima, odgovara da je takvih slučajeva sve manje, a većina njenih koleginica uspješno sarađuje sa pripadnicima jačeg pola.\n„Na početka je to bilo malo neobično kako radnicima na gradilištu tako i ostalim saradnicima, ali se vremenom i to promijenilo, čini mi se da se žene drugačije postave sa radnicima, nisu u nekim drugarskim odnosima i ozbiljnije su shvaćene“, kaže Gajićeva.\nKada su obaveze i odgovornosti koje danas u porodičnoj firmi obavlja u pitanju, Dragana posebno ističe da može biti zahvalna svom ocu, koji je GP „Tehnika inžinjering“ osnovao prije 24 godine, i upravo od njega je dobila priliku da naslijedi liniju „muškog“ posla ali i mnogo toga nauči.\n„Tata me je uveo u posao, kod njega je to išlo postepeno, obzirom da sam diplomirani ekonomista, prvo sam radila u knjigovodstvu, to je trajalo do prije šest godina, kada se on penzionisao, onda sam postavljena na mjesto direktora, sve što znam naučila sam od njega. Ovo je zaista širok posao, i građevinu ko savlada nema djelatnosti u kojoj se poslije ne bi mogao uklopiti“, ističe Gajićeva.\nPozitivne poslovne priče slične ovoj, dokaz su više da su podjele na „muške“ i „ženske“ poslove ponižavajući i zastarjeli koncept. Ono što je važno je da bilo ko može raditi bilo koji posao, ako to želi i ako je sposoban u smislu struke, fizičke i zdravstvene sposobnosti, a to su stvari koje nemaju veze sa polom, nego sa fizičkim i mentalnim kapacitetom pojedinca koji radi neki posao.\nBijeljina – Radenko Tomić proglašan za najboljeg sportistu grada Bijeljina


Novo zlato u brzom klizanju za malenu Sofiju iz Niša - juGmedia\nKomentari su isključeni na Novo zlato u brzom klizanju za malenu Sofiju iz Niša\nOsmogodišnja Sofija Rodić, koja je prošlog proleća postala prvi stanovnik Niša sa osvojenom medaljom u brzom klizanju na medjunarodnom takmičenju, ponovo je u svoj rodni grad donela medalju a ovoga puta je to zlato sa Alpe adria kupa u Sarajevu.\nSofija se nadmetala u trci na 222 metra, 333 metra i 500 metara i u sve tri trke bila ubedljivo prva što joj je donelo zlatnu medalju u veoma jakoj konkurenciji brzih klizača iz više evropskih zemalja.\nOtac malene šampionke Petar Rodić kaže da je Sofija svojim radom napravila nešto što je sve iznenadilo.\n„Sofija je prošle godine prešla sa dečijih klizalji na profesionalne klizaljke sa dugim „nožem“ i trebalo joj je malo vremena da se prilagodi. Uspela je vrlo brzo da savlada tehniku klizanja sa novim klizaljkama zahvaljujući treneru Miodragu Popoviću iz beogradskog kluba „Intro lajn“, ističe Rodić.\nSofija jednom nedeljno sa Popovićem trenira u Beogradu u pravoj ledenoj dvorani, a ostalim danima na klizalištu u Nišu.\n„Do ovog uspeha Sofija sigurno ne bi stigla da gradski većnik Branislav Kačar i Sportski centar „Čair“ nisu obezbedili poseban termin za trening takmičarki u brzom klizanju. Sa Sofijom u Čairu zajedno treniraju Petra Marković i Ena Žikić. One su takodje državne prvakinje u svojim kategorijama i veoma talentovane klizačice“, naglašava.\nMalenu šampionku iz Niša, koja pored toga što sjajno kliza ima i sve petice u školi „Ratko Vukićević“, uskoro očekuju i novi izazovi. Pred njom je takmičenje u Segedinu, ali i u Celju na kome je prošle godine osvojila bronzanu medalju, prvu za Niš na medjunarodnom takmičenju u brzom klizanju.\nNa proleće Sofiju očekuju i nove trke u vožnji rolera u kojima takođe postiže sjajne rezultate. Za tri godine, koliko vozi rolere pobedila je na mnogobrojnim domaćim i međunarodnim takmičenjima, osvojila je više od 20 medalja, pehara i mnogobrojne diplome. Državna je prvakinja u brzoj vožnji rolera, ali i pobednica beogradske „Rolerijade“, kao i međunarodne trke u veleslalomu i slalomu na rolerima.\nNIŠ - Lider demokrata Bojan Pajtić na sednici Glavnog odbora u Nišu suočiće se sa žestokim kritikama opozicionog bloka koji već duže postoji unutar DS, ali neće biti pokrenut zahtev da on ode sa čela stranke (više…)\nBUJANOVAC - U Bujanovcu, u sportskoj hali Mladost, sutra počinje međunarodni sajam poljoprivrede i investicionih potencijala. (više…)\nGADŽIN HAN – U subotu 25. juna i nedelju 26. juna na izletištu „Tri lokve“ na Suvoj planini održaće se već tradicionalni „Vidovdanski sabor“. (više…)\nSve više zaboravljamo suštinu 8. marta\n„8. mart je jedini datum u godini kada se setimo borbe žena za prava, ali ne smemo da zaboravimo činjenicu da ta borba i dan danas traje, i da moramo svakodnevno da insistiramo na ravnopravnosti polova“, poručuje predsednica Odbora za rodnu ravnopravnost…


Šarčević s predstavnicima sindikata: Konstruktivni predlozi o organizovanju nastave za srednjoškolce | Insajder\nŠarčević s predstavnicima sindikata: Konstruktivni predlozi o organizovanju nastave za srednjoškolce\nMinistar prosvete, nauke i tehnološkog razvoja Mladen Šarčević održao je danas sastanak sa predstavnicima četiri reprezentativna sindikata u obrazovanju na kojem je bilo reči o realizaciji i modelima nastave u osnovnoj i srednjoj školi, saopštilo je njegovo Ministarstvo. Iz Unije prosvetnih radnika Srbije poručuju da je sastanak morao da se održi ranije, kako bi više uticali na doneti dokument.\nŠarčević je rekao da su se saglasili da je specifičnost svake ustanove i regije drugačija i da ustanove, u skladu sa svojom autonomijom mogu da izaberu koji će od ponuđenih modela da primenjuju u skladu sa svojim resursima.\nOn je naveo da su zajedno "prošli kroz uputstva za organizovanje nastave" i dobili vrlo konstruktivne predloge sindikata u vezi sa srednjim stručnim obrazovanjem, nedostatkom prostora i ocenjivanjem, dodajući da će se ovakvi sastanci u narednom periodu održavati najmanje na 15 dana.\n"Četrdesetčasovna radna nedelja i pedagoška norma moraju da se poštuju i tu je odgovornost direktora", naveo je ministar i dodao da nisu tačne informacije da nastavnik pre podne radi u školi sa đacima uživo, a da posle podne radi na onlajn platformi i putem televizije.\nKako je rekao, platforme će služiti za dopunu tamo gde radna lista to dozvoljava.\nDodao je i da je prednost na neposrednoj nastavi, pa će se razne sekcije i drugi vidovi rada realizovati kasnije.\nŠarčević je naveo i da je razgovarao sa prof. dr Damirom Mandićem, dekanom Učiteljskog fakulteta i predsednikom zajednice učiteljskih fakulteta, da kroz realizaciju svoje prakse u nastavi pomognu i studenti završnih godina studija, kao i studenti sa master studija.\nRužica Todić Brdarić, potpredsednica Granskog sindikata prosvetnih radnika Srbije Nezavisnost, istakla je da je Ministarstvo uradilo planove, koji treba da pomognu na koji način će se krenuti sa školskom godinom i da u tom delu sindikati nisu bili uključeni.\n"Danas smo analizirali predočene modele i ukazali na ono što je za nas bitno. Najbitnija je bezbednost zaposlenih i bezbednost učenika. Takođe, pratićemo sva rešenja u vezi sa četrdesetočasovnom radnom nedeljom i ukoliko primetimo elemente prekovremenog i prekonormnog rada fokusiraćemo se da i to bude ispoštovano u skladu sa zakonom", rekla je Todić Brdarić.\nIz Unije prosvetnih radnika Srbije poručuju da je dobro što se deca vraćaju u škole, ali da je sastanak morao da se održi ranije, kako bi više uticali na doneti dokument.\nZvonimir Jović, potpredsednik Unije sindikata prosvetnih radnika, rekao je da se mora voditi računa o bezbednosti kako dece tako i zaposlenih.\nDodao je da se trenutno još razgovara o onome što je predloženo i da se nisu saglasili sa svim oni što su predložili predstavnici Ministarstva prosvete.\n"Imamo svoje predloge kako bismo povećali bezbednost zaposlenih i kako bismo vodili računa da zaposleni dobijaju novac za to što rade", naveo je Jović.\nNeki od njihovih predloga odnose se na veličine učionica i broj učenika, četrdesetočasovnu radu nedelju, mere higijene koje se sprovode u školi, kao i da oni koji boluju od hroničnih bolesti rade onlajn.\nOvaj sastanak je organizovan nakon kritike sindikata da nisu konsultovani kada je dogovaran novi model nastave, koji je pre dva dana predstavljen javnosti.\nMinistar prosvete je juče precizirao da će se u školama u Srbiji održavati nastava "glavnih predmeta" dok će se ostali predmeti izvoditi na druge načine i dodao da učitelji neće raditi dve smene usled najavljenih podela učenika u nekoliko grupa, već da imaju svoju radnu normu.\n"Učitelj koji ima četiri časa po pola sata ima prostora da kad započne sa prvom grupom, nastavi nastavu sa drugom", objasnio je Šarčević.\nOn je naveo da će biti aktivni i oni koji su proglašeni tehnološkim viškovima.


Avio karte Budimpešta Barselona\nBudimpešta – Barselona\nAvionske karte Budimpešta – Barselona\nAvio karte Budimpešta Barselona\nNaš sistem će na osnovu podataka koje ste uneli, pretražiti najpovoljnije cene avio karte Budimpešta Barselona Ukoliko izmenite datum putovanja, najverovatnije će se promeniti i cena avio karte za Barselona.\nZa slučaj da niste uspeli da napravite sami rezervaciju za Vaš let Budimpešta Barselona budite slobodni da nas pozovete na broj +381 (0)62 4242 84 ili nam se obratite putem vibera i whatsapp-a., I mi ćemo napraviti rezervaciju Vašeg leta\nVažno je da znate, da je broj mesta po najpovoljnijim cenama ograničen na svim letovima, te Vas savetujemo, da kada pronađete let za Barselona koji Vam odgovara, odmah uradite i rezervaciju Vaše avio karte Budimpešta Barselona i tako obezbedite Vaše putovanje u Barselona po najnižim cenama letova.\nIzaberite jedan od načina da rezervišete vaše avio karte Budimpešta Barselona:\nPlaćanje avio karte Budimpešta Barselona\nRezervaciju avio karte Budimpešta Barselona takođe možete platiti i iz inostranstva, prateći instrukcije za devizno plaćanje koje dobijate od nas po izvršenoj rezervaciji.\nCena avio karte Budimpešta Barselona\nCena avio karte za let Budimpešta Barselona je promenljiva i uglavnom zavisi od termina putovanja ili perioda kupovine avio karte za Barselona. Napominjemo da je broj mesta po nižim cenama ograničen.\nDirektan let Budimpešta Barselona\nU ovom momentu ne postoji direktan let Budimpešta Barselona.\nCene za let Budimpešta Barselona sa jednim ili dva presedanja\nTrenutno nema letova sa jednim presedanjem Budimpešta Barselona.\nTrenutno nema letova sa dva pesedanja Budimpešta Barselona.\nJeftine avio karte Budimpešta Barselona\nPratite sledeće savete kako bi ste obezbedili jeftine avio karte Budimpešta Barselona:\n2. kada naiđete na let za Barselona koji odgovara Vašim željama, odmah napravite besplatnu rezervaciju avio karte Budimpešta Barselona.\nŠta je uračunato u cenu avio karte Budimpešta Barselona ?\nU cenu avio karte Budimpešta Barselona koju vidite, su uračunate sve takse I to je iznos koji je potrebno uplatiti nakon urađene rezervacije.\nIznos za uplatu Vaše avio karte Budimpešta Barselona se nalazi u potvrdi rezervacije koja Vam stiže na email nakon izvršene rezervacije.\nU cenu koju vidite je uključen i ručni prtljag od 8kg i to važi za bilo koji let Budimpešta Barselona.\nU cenu koju vidite je uvek uračunat i ručni prtljag do 8kg i to se odnosi na bilo koji let Budimpešta Barselona.\nInformacije za Let Budimpešta Barselona\nTrenutno ne postoji direktan let Budimpešta Barselona.\nTrenutno nema informacija o trajanju leta Budimpešta Barselona sa jednim presedanjem\nTrenutno nema informacija o trajanju leta Budimpešta Barselona sa dva presedanja\nAerodromi za let Budimpešta – Barselona\nAvio karte Budimpešta - Barselona\nNapomena: Dole trenutno aktuelne ponude najjeftinijih avio karata na relaciji Budimpešta – Barselona. Obratite pažnju prilikom ptregade na period prodaje kao i period putovanja za koji su navedene ponude aktuelne. Broj mesta po promotivnim cenama je ograničen.\nPromocija Budimpešta – Barselona


AMERIČKI BEZOBRAZLUK NE POZNAJE GRANICE: Postavili borbeni sistem blizu ruske granice, Moskva mora da reaguje | Najnovije vesti - Srbija danas\n24.06.2021. • 00:19 Srbija Danas/Sputnjik\nEksperti podsećaju da SAD već godinama razvijaju svoj globalni sistem protivraketne odbrane, što izaziva veliku zabrinutost i protivljenje Rusije i Kine\nU Poljskoj je započeto postavljanje američkog sistema protivraketne odbrane "Idžis ašor", što je po oceni ruskih vojnih eksperata direktna pretnja nacionalnoj bezbednosti Rusije. Zbog toga je Rusija prinuđena da investira u modernizaciju nuklearne trijade i pravljenje najnovijih sistema naoružanja.\nAmerička agencija protivraketne odbrane je obelodanila da je instaliranje sistema "Idžis ašor" započeto u selu Redzikovo, u blizini Baltičkog mora na severu zemlje i nedaleko od ruske Kalinjingradske oblasti, dok je ranije objavljeno da je puštanje u rad "Idžisa" u Poljskoj odloženo za 2022. godinu zbog pitanja u vezi sa njihovim raspoređivanjem.\nEksperti podsećaju da SAD već godinama razvijaju svoj globalni sistem protivraketne odbrane, što izaziva veliku zabrinutost i protivljenje Rusije i Kine, koje smatraju da to može dovesti do narušavanja globalne strateške ravnoteže snaga i da vodi ka novoj trci u naoružanju. Vašington je, razvijajući svoj globalni sistem, te poteze uvek pravdao navodnom pretnjom koja dolazi od Irana i Severne Koreje, dok Moskva i Peking u takva obrazloženja ne veruju.\n- Pojava elemenata američkog sistema protivraketne odbrane u Poljskoj je dugoročan projekat i osmišljen je davno. Podsetiću da je ovo bio prvi ozbiljni "kamen spoticanja" između kolektivnog Zapada i Rusije, kada je sredinom dvehiljaditih najavljeno da će ti elementi biti raspoređeni. Ruska Federacija je insistirala na činjenici da američka protivraketna odbrana ugrožava nacionalnu bezbednost naše zemlje. I to je tačno. Sada smo svedoci nastavka tog rada i sprovođenja te ideje - kaže ruski vojni analitičar Ivan Konovalov.\nAmerički sistemi PRO upereni protiv Rusije i Kine\nMoskva je više puta izražavala zabrinutost zbog izlaska SAD iz Sporazuma o protivraketnoj odbrani i zbog toga što Vašington pravi sisteme PRO. Moskva tvrdi da Amerika namerava da obezvredi ruski potencijal nuklearnog obuzdavanja stvaranjem globalnog sistema PRO, a mediji pišu da Vašington planira da uloži 18 milijardi dolara u rakete-presretače kako bi se navodno zaštitile od Irana i Severne Koreje.\nIstovremeno, stručnjaci ističu da je je pravi cilj američke PRO — raketno-nuklearni potencijali Rusije i Kine.\nKako ističu eksperti, strahovanja Rusije nisu bez osnova. Prema njihovim rečima, dokaz da američka PRO uopšte nije usmerena na Iran i Severnu Koreju je to što su Amerikanci odbili da naprave sa Rusijom zajednički sistem PRO. Rusija je još početkom dvehiljaditih godina iznela predlog da zajedno rade na takvom sistemu, nakon izlaska SAD iz Sporazuma o PRO.\nOsim toga, u Moskvi ističu da sistemi "Idžis" sa lansirnim sistemima Mk-41 mogu biti korišćeni ne samo za presretanje, nego i za lansiranje krstarećih raketa, što te sisteme čini elementom ofanzivnog potencijala Vašingtona.\nEksperti navode da i lokacija tih sistema ukazuje na to da su usmereni protiv Rusije i Kine i da su objašnjenja za Iran i Severnu Koreju neubedljiva.\nAmerički sistemi PRO raspoređeni su na najboljim mestima — element protivraketne odbrane u Evropi čini mobilni radar AN/TPY-2 u Turskoj i sistemi "Edžis ašor" u Rumuniji i Poljskoj. Istovremeno, baza protivraketne odbrane u rumunskom Deveselu već radi, dok su datumi puštanja u rad sličnih sistema u Poljskoj više puta su odlagani.\nTakođe, u Evropi je formirana i pomorska komponenta američkog protivraketnog sistema. Sastoji se od nekoliko razarača sa raketama presretačima "Idžis" i SM-3 u pomorskoj bazi Rota u Španiji.\nS druge strane, u SAD su raspoređene 44 rakete-presretači, bazirane u silosima. Elementi američkog sistema protivraketne odbrane u vidu mobilnih sistema "Patriot" raspoređeni su u Kataru, Kuvajtu, Ujedinjenim Arapskim Emiratima i Bahreinu, a takođe još neke zemlje su ponudile svoje teritorije za razmeštanje radara.\nInstalacija u Poljskoj je poslednji deo evropskog raketnog sistema, što, po oceni Kovalova, odgovara i Varšavi koja želi da očuva status glavnog američkog saveznika.\n- Više od svega to pozdravlja poljska strana, jer je Poljacima jako važno da sačuvaju status američkog saveznika "broj jedan" u Istočnoj Evropi. Raspoređivanje američkog protivraketnog odbrambenog sistema jedno je od najvažnijih faktora u sprovođenju takve politike - kaže Konovalov.\nJačanje nuklearne trijade\nVojni eksperti smatraju da se Amerika povukla iz Sporazuma o PRO 2002. godine kako bi učvrstila svoju globalnu vojnu dominaciju.\nSAD su se jednostrano povukle iz Sporazuma o protivraketnoj odbrani i od tada je Vašington počeo da raspoređuje širom sveta globalni sistem protivraketne odbrane koji se sastoji od mobilnog i stacionarnog protivraketnog oružja.\nTaj dogovor bio je na snazi pune tri decenije i to od oktobra 1972, kada su ga u Moskvi potpisali tadašnji lideri SSSR i SAD Leonid Brežnjev i Ričard Nikson, a zaključen je na neograničen period s pravom da se iz njega povuče svaka od strana.\nU skladu sa tim dokumentom, SSSR i SAD obavezali su se da neće raspoređivati protivraketne odbrambene sisteme na teritoriji svojih država i da neće stvarati osnovu za takvu odbranu, osim sistema protivraketne odbrane koji će štititi prestonice i područja u kojima su bazirani silosi sa interkontinentalnim balističkim raketama. Takođe, sporazumom je utvrđena obaveza da se odustane od stvaranja, testiranja i razmeštanja sistema ili elemenata PRO na moru, vazduhu, u svemiru ili na kopnu.\nStručnjaci objašnjavaju da je taj sporazum s jedne strane omogućio obuzdavanje trke u naoružanju, a s druge strane održavao je strateški paritet između SAD i SSSR-a.\nMeđutim, još od Ronalda Regana Vašington pokušava da zaobiđe ovaj sporazum i poremeti postojeću ravnotežu, stvarajući razne programe i konačno, marta 1999. američki senat je izglasao rezoluciju kojom se poziva na razmeštanje nacionalnog sistema protivraketne odbrane kao elementa politike američke vlade. U leto te godine američki predsednik Bil Klinton potpisuje zakon kojim se ovlašćuje Pentagon da rasporedi elemente ovog sistema kako bi zaštitio celu zemlju od balističkih projektila kada to bude tehnički moguće.\nNapori američkih vlasti na kraju su doveli do povlačenja SAD iz Sporazuma o PRO, a iste 2002. godine započeto je stvaranje nacionalnih i regionalnih američkih protivraketnih odbrambenih sistema, pa je osnovana i američka Agencija za protivraketnu odbranu.\nRusija preduzima zaštitne mere protiv američkog protivraketnog sistema odbrane u Evropi, kako bi se bezbednost Rusije održala na neophodnom nivou. Analitičari ističu da je Rusija prinuđena da investira u modernizaciju nuklearne trijade i pravljenje najnovijih sistema naoružanja koji mogu savladati bilo kakve sisteme PRO. Moskva već sada poseduje takve sisteme, među kojima su hipersonični blok "Avangard" i rakete RS-28 "Sarmat".\nRusija Poljska SAD naoružanje rakete PVO Idžis ašor vojska sukob rat\n(VIDEO) Karić UPOZORIO Mensura da pripazi na ponašanje "Prestani da psuješ!" Žestoko ga ISKRITIKOVAO\nUVEK MU JE ZAMERALA: Milena i Dragan su imali skladan brak, a ovo je NARUŠAVALO bračnu IDILU\nVELIČANSTVENA ATMOSFERA: Novica je OVIM rečima RASPALIO publiku na oproštaju (VIDEO)\nI PORED SVIH PROBLEMA: Stanković ima razlog za zadovoljstvo, pogledajte ovaj transparent (FOTO)


Kolumne: Mališić o spotu SNS: Ruganje ljudima koji su prinuđeni da uzmu sendvič\nUrednica nedeljnika NIN Vesna Mališić ocenila je u Novom danu da je rešavanje problema Kosova "pitanje svih pitanja" i da stoga priča o eventualnim vanrednim izborima predstavlja samo "zagrejavanje ili plašenje opozicije".\nGovoreći o skupu političkih lidera Zapadnog Balkana u Berlinu 29. aprila, Mališić smatra da taj sastank "definitivno zakucava priču o izborima" i da vanrednih izbora neće biti.\n"Ali da li će biti tenzija i predizborne kampanje koja traje neprekidno, to sigurno hoće", ocenjuje Mališić.\nOdgovarajući na pitanje o novom spotu Srpske napredne stranke kojim se pristalice pozivaju na miting u Beogradu 19. aprila, Mališić smatra da su autori hteli da budu duhoviti, ali da je to njoj bilo "mnogo tužno".\n"Na neki način se vi rugate tim ljudima koji su prinuđeni da uzmu taj sendvič, da ne dođu tako što mogu da plate taj sendvič nego da moraju da uzmu. Vi pokazujete bedu ovog društva i na neki način niste svesni da se u stvari rugate", kaže ona.\nPrema njenom mišljenju, protesti su buknuli zbog toga što je vlast "previše stisla društvo".\n"Previše izašla iz institucija, previše 'zarobila' državu. Pre svega mislim na medije koji su na tragičan način podržavali jednu vlast i isključivanje opozicije koje je bilo neverovatno. S druge strane, parlament koji je izgledao jezivo, nemogućnost da se bilo koja tema debatuje u društvu. Znači potpuno isključivanje cele kritičke javnosti iz svega, to je stvorilo jednu nenormalnu atmosferu", smatra Mališić.\n"Pre svega mislim na smene lokalnih šerifa - Jutka, Simonović... Vlast mislim oseća malo po malo da je taj pritisak kao plamen koji se širi, a Vučić nije čovek bez iskustva. On zna kako se vatra vlasti zapali, ali se i seti kako se ona ugasi", kaže Mališić.\n"Mislim da su procenili da kroz antagonizaciju društva mogu da priberu tih 50 odsto i verovatno se sad drže za to", kaže ona.\n"I on je svestan da je na silaznoj putanji. Koliko će dugo silazna putanja da traje je neizvesno, ali je prošao onaj trenutak obožavanja", ocenjuje Mališić.\nKako su neki izveštavali o Notr Damu kao da se ne smatramo delom sveta\n"Ali po onome kako smo to tretirali na televizijama sa nacionalnom frekvencijom rekla bih da se mi ne smatramo delom sveta", rekla je ona.\nOno čime smo se istakli, dodaje Mališić, jeste frustracija na društvenim mrežama i u nekim medijima - da je to ''Božija kazna Francuzima''...


Vreme 1376 - Forum »Jedan pojas – jedan put« u Pekingu: Novi put svile\nVELIKI PLANOVI: Aleksandar Vučić i Si Đin Ping\nU glavnom gradu NR Kine održan je do sada najveći međunarodni skup posvećen tešnjoj saradnji Evrope i Azije u okviru kineskog strateškog megaprojekta "Jedan pojas – jedan put". Dok predsednik SAD Donald Tramp najavljuje preispitivanje svih američkih ugovora o slobodnoj trgovini, Kina pokušava da se predstavi kao novi motor globalne privrede. Ne bez kritika i podozrenja Zapada\n"Kineski car", piše Henri Kisindžer u svojoj najnovijoj knjizi Svetski poredak, "zamišljen je kao otelotvorenje superiornosti kineske civilizacije koja nadahnjuje druge narode da dođu i dožive preobražaj." Ovaj kratak citat "patrijarha američke diplomatije" – kako mnogi nazivaju vremešnog, ali i dalje uticajnog američkog političara – mogao bi da bude lajtmotiv koji bi opisao suštinu dvodnevnog globalnog foruma "Pojas i put za međunarodnu saradnju", održanog u Pekingu 14. i 15. maja ove godine.\nAmbiciozno zamišljen skup na najvišem nivou okupio 29 predsednika država i vlada i predstavnike iz preko 100 zemalja i 70 međunarodnih organizacija. Raspravljalo se o velikim potencijalima saradnje između Istoka i Zapada, odnosno zajedničkoj izgradnji i modernizaciji drevnog Puta svile, kolokvijalno nazvanom "Novi put svile". Tu se misli na plan izgradnje novih trgovinskih koridora širom sveta, mreže puteva i brzih pruga koje bi povezivale evroazijski region, pomorskih luka u Evropi, Aziji i Africi uz potencijalni dogovor o slobodnoj trgovini između zemalja koje se nalaze na ovoj trasi.\nForumu su prisustvovali i predsednici Rusije i Turske Vladimir Putin i Redžep Tajip Erdogan, zatim šefovi vlada Španije, Mađarske, Italije i Grčke, Marijano Rahoj, Viktor Orban, Paolo Đentiloni i Aleksis Cipras, a u Pekingu je bio i premijer i novoizabrani predsednik Srbije Aleksandar Vučić. U kineskoj prestonici boravili su i generalni sekretar UN Antonio Gutereš, direktorka MMF-a Kristin Lagard, kao i predsednik Svetske banke Džim Jong Kim. Srbija, koja sa NR Kinom ima uspostavljeno sveobuhvatno strateško partnerstvo, potpisala je na Forumu "Jedan pojas – jedan put" brojne ugovore sa kineskom stranom (vidi okvir).\nU pozdravnom govoru kineski predsednik Si Đinping, koji je 2013. godine pokrenuo ovaj strateški megaprojekat koji ima za cilj da unapredi infrastrukturu i odnose zemalja čak tri kontinenta, objasnio je vodeće principe ove inicijative, uporedivši pritom vrednosti drevnog i novog Puta svile. "Na drevnom Putu svile, ustanovljenom pre više od hiljadu godina", istakao je Si, "akumulisan je duh ovog puta u čijem su jezgru mirna saradnja, otvorenost, sveobuhvatnost, uključenost, uzajamno učenje, uravnoteženost i uzajamna korist".\nKineski šef države istakao je da njegova vlada "ne želi da nametne svoju volju drugima" i pozvao je na ekonomsku integraciju i saradnju država u sferi ekonomije i privrede, borbe protiv siromaštva i terorizma, kulture, pa sve do finansijske regulative i bezbednosti. Si Đinping je u svom govoru rekao da ova inicijativa "nije novo mešanje karata", pri kojem nisu uzeti u obzir razvojni programi drugih zemalja, već je u pitanju "ostvarenje strateške međupovezanosti" i komplementarnosti različitih zemalja.\nMožda i najznačajniji gost iz inostranstva, ruski predsednik Vladimir Putin, rekao je da njegova zemlja podržava projekat "Jedan pojas – jedan put" i da će aktivno učestvovati u njegovom sprovođenju. Govoreći na okruglom stolu u velelepnom konferencijskom centru na jezeru Jenći pored Pekinga, Putin je rekao da je oko 50 zemalja širom Evrope, Azije i Latinske Amerike pokazalo interesovanje za saradnju sa Evroazijskom ekonomskom unijom (EEU) koju predvodi Rusija. Putin је podsetio i da se radi na projektu tzv. "Velike Evroazije", koji podrazumeva multilateralnu saradnju sa zemljama EEU, Šangajskom organizacijom za saradnju i Asocijacijom zemalja jugoistočne Azije (ASEAN). Svi ovi kombinovani procesi integracija komplementarni su i sa kineskim projektom "Pojas i put".\nUMESTO KORPORACIJE – DRŽAVA: Analitičari ocenjuju da je ovaj međunarodni forum jedan u nizu skupova visokih zvaničnika iz sveta organizovanih u prethodnih nekoliko godina u Kini, a kojima se dodatno ističe sve snažniji uticaj kineskog šefa države na globalna dešavanja. Narodna Republika Kina organizovala je u prethodnom periodu međunarodnu konferenciju Azijsko-pacifičke ekonomske saradnje (APEK) u Pekingu, kao i samit Grupe 20 privredno najrazvijenijih zemalja sveta (G20) u Hangdžou. Moglo bi se reći da je ozbiljnost projekta "Jedan pojas – jedan put" bez presedana u savremenom svetu i pokazuje da Kina, kao retko koja zemlja danas, ima dugoročnu i promišljenu viziju kako sopstvenog tako i ukupnog svetskog progresa. Ako su prethodne decenije pripadale modelu liberalnog kapitalizma, u kome su glavnu reč vodile moćne multinacionalne korporacije, kineski globalni projekat "Pojas i put" na neki način ponovo vraća državu kao vodeći subjekat ekonomskog razvoja.\nSumirajući dosadašnje rezultate inicijative "Jedan pojas – jedan put", Kineski Radio Internacional (CRI) naveo je podatak da je od 2014. do 2016. godine "trgovinska razmena između Kine i povezanih zemalja iznosila 2000 milijardi juana (290 milijardi dolara)", a da su u istom periodu kineska preduzeća u zemlje duž "Pojasa i puta" uložila više od 50 milijardi američkih dolara.\nU analizi onlajn portala CRI takođe se navodi da je ukupna vrednost ugovorenih projekata u ovim zemljama iznosila 304,9 milijardi dolara, a da su "kineska preduzeća u 20 zemalja duž ‘Pojasa i puta’ izgradila 56 privrednih i trgovinskih zona".\nKineska inicijativa, međutim, nema samo privredni i ekonomski značaj. Vizija projekta "Jedan pojas – jedan put", koji obuhvata više od četiri milijarde ljudi, nudi predloge koji bi mogli da izmene i čitavu geopolitičku situaciju u svetu.\nMEĐU PRIJATELJIMA: A. Vučić, Viktor Orban, Vladimir Putin i Aleksandar Lukašenko\nDržavnu delegaciju Srbije u poseti najmnogoljudnijoj zemlji sveta predvodio je premijer Aleksandar Vučić, a osim bilateralnih sastanaka sa velikim brojem stranih državnika i privrednika, predsednik Vlade je u Pekingu prisustvovao potpisivanju brojnih sporazuma i memoranduma između srpske i kineske strane. Izgradnja moderne pruge Beograd–Budimpešta spada u najvažnije infrastrukturne projekte, a predsednik Kine Si Đinping u svom izlaganju označio ga je kao prioritetan zadatak za inicijativu "Jedan pojas – jedan put".\nU Pekingu je potpisan i sporazum o strateškom partnerstvu sa kompanijom "Huavej" za razvoj informacione infrastrukture u obrazovnim institucijama. Takođe, potpisan je sporazum o izgradnji novog industrijskog parka u Beogradu, koji će se nalaziti pored Pupinovog mosta.\nNa okruglom stolu lidera u Pekingu, Aleksandar Vučić je predložio da se sledeći Forum inicijative "Jedan pojas – jedan put" održi u Srbiji. "Znam da ovo nije skromno s moje strane, ali dobrodošli ste u Srbiju", rekao je srpski premijer.


Republika / Doktor Zoran Savić o povećanju plata u zdravstvu: Pozitivan pomak napred\nponedeljak, 16. 9. 2019.| 17:59\nPredsednik Sindikat zaposlenih u zdravstvu i socijalnoj zaštiti dr Zoran Savić kaže da je najavljeno povećanje plata medicinskim sestrama i tehničarima od 15 odsto, lekarima od 10 odsto, pozitivan pomak unapred.\nOn je naveo da se nastavlja pozitivan trend da se iz godine u godinu plate zaposlenima u zdravstvu povećavaju i da je povećanje sve veće.\n- To pokazuje jednu dobru tendenciju i nadam se da ćemo uskoro imati prosečne zarade u visini prosečne potrošačke korpe, što je jedan od zahteva sindikata. Mislim da je ovo svakako jedan pozitivan pomak unapred - rekao je Savić za Tanjug nakon današnjeg sastanka sa ministrom zdravlja Zlatiborom Lončarom.\nNapominje da će plate plate biti povećane i zdravstvenim radnicima koji rade u socijalnoj zaštiti, ali i nemedicinskim radnicima od osam odsto.\nPodseća da su plate zdravstvenim radnima od 2015. godine kumulativno povećane između 37,5 i 53 odsto što je, kako kaže, značajan pomak unapred, kao i da je ovo drugo povećanje plata u ovoj godini, da je jedno bilo u januaru ove godine, a da će naredno biti u novembru.\nSavić kaže da su predstavnici sindikata sa ministrom zdravlja razgovarali i o uslovima rada, o ulaganju u opremu i infrastrukturu, prijemu novih kadrova, dodeli specijalizacjja za zdravstvene radnike, poboljšanju uslova stanovanja.\n- Mislim da ćemo uskoro krenuti u rešavanje stambenih pitanja zdravstvenih radnika izgradnjom jeftinih stanova. Razgovarali smo i o primeni platnih razreda tokom naredne godine i vrednovanju rezultata rada, da konačno onaj ko radi više ima i veću platu - naglasio je on.\nDoktor Sindikat Plate Zdravstvo Medicinski radnici Zlatibor Lončar Ministar zdravlja Zarada Primanja


VLADA CG: Referendum o članstvu u NATO bio bi uspešan\nPremijer Vlade Crne Gore izjavio je da bi referendum o ulasku Crne Gore u NATO imao pozitivan ishod, iako crnogorska vlast ne razmišlja o toj vrsti političkog odlučivanja. Predsednik Vlade je rekao da Ustav Crne Gore omogućava da odluku o članstvu u NATO donese Skupština, ali da još nije "finalno profilisano" kako će Crna Gora odlučiti o tome.\nGovoreći u Bratislavi, u Slovačkoj, na panelu Globalnog bezbednosnog foruma (GLOBSEC) "Crna Gora kuca na vrata NATO", premijer je rekao da bi na referendumu o ulasku u NATO, ako bi bio održan sutra, 47 odsto građana reklo "Da", a 43 odsto "Ne".\nCrnogorski premijer je naveo da je rast podrške za članstvo u NATO-u u poslednjih mesec dana iznosio pet odsto. Sprovedena su dva istraživanja jedno je obavila jedna beogradska, a drugo podgorička agencija, i podaci iz oba ispitivanja, kako je naveo, pokazuju rast podrške članstvu.


25.06.2018 23:07 | Tanjug\nFIFA je danas upozorila i sa 54.000 franaka kaznila Fudbalski savez Srbije (FSS) zbog “isticanja diskriminatorskih natpisa i poruka” navijača.\nRojters prenosi da su predsjednik FSS Slaviša Kokeza i selektor fudbalske reprezentacije Srbije Mladen Krstajić kažnjeni sa po 5.000 švajcarskih franaka i upozoreni zbog komenatara izrečenih nakon utakmice Svajcarska-Srbija, odigrane prošlog petka, koja je završena rezultatom 2:1 za Švajcarce.\nFIFA samo upozorila Džaku i Šaćirija, kazna 10.000 franaka\nFIFA je danas, zbog pokazivanja rukama albanskog nacionalnog simbola dvoglavog orla, izrekla upozorenje i novčanu kaznu od 10.000 švajcarskih franaka igračima švajcarske fudbalske reprezentacije Granitu Džaki i Džerdanu Šaćiriju\nFIFA je obrazložila da su kažnjeni zbog nesportskog ponašanja.\nKapiten Švajcaraca Stefan Lihtštajner, koji je takođe rukama pokazivao albanskog dvoglavog orla, uz opomenu je dobio kaznu od 5.000 švajcarskih franaka.\nSva trojica će moći i dalje da nastupaju za Švajcarsku na Svjetskom prvenstvu u Rusiji.\nAP podsjeća da je disciplinski panel FIFA mogao da im odredi po dvije utakmice zabrane igranja da je njihovo ponašanje na utakmici odigranoj protiv Srbije prošlog petka, u kojoj je Švajcarska trijumfovala sa 2:1, ocijenjeno kao provociranje javnosti.


Jeftini letovi iz Srbije do Gibraltara - Avio karte Srbija Gibraltar - eSky.rs\nAvio karte iz Srbije do Gibraltara\nPretražite letove iz Srbije do Gibraltara\nProverite najbolje prilike za letove iz Srbije do Gibraltara\n✔ Postoje li posebne ponude za letove iz Srbije do Gibraltara na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Gibraltara?\n✔ Ako rezervišem let iz Srbije do Gibraltara, mogu li da rezervišem ujedno i smeštaj?\n✔ Koje avio-kompanije nude letove iz Srbije do Gibraltara?\nBudite sigurni, da na eSky.rs ponuda letova iz Srbije do Gibraltara uključuje ne samo niskotarifne avio-kompanije, već i one koje su specijalizovane za visoki standard.


Zaštita šumskih ekosistema duž leve obale Dunava - EKOFORUM\nObjavljeno 12. jula 2019. od ekoforum\nZaštita šumskih ekosistema duž leve obale Dunava\nBEOGRAD – Područje kojim gazduje JP „Srbijašume” duž leve obale Dunava, u blizini naselja Borča, Kovilovo i Padinska skela, zadesila je prirodna nepogoda koja je izazvala ogromnu štetu te je iz Sekretarijata za zaštitu životne sredine Grada Beograda predloženo da se ova šumska površina zaštiti.\nKako se navodi u saopštenju, na osnovu prvih procena, šumska površina zahvaćena nevremenom koja je u potpunosti uništena iznosi oko 170 hektara, a materijalna šteta približno 60 miliona. Mnogo veća je nematerijalna šteta, koja se ne može izraziti finansijski, jer je osnovna namena ovih šuma zaštita od voda. Ovi šumski kompleksi su od ogromnog značaja za stanovništvo obližnjih naselja jer je šuma predstavljala moćnu barijeru koja je štitila stanovništvo i imovinu građana od udara vetra.\nDuž ovog područja koje obiluje vodom, izrazito je bogat biljni i životinjski svet, a naročito fauna ptica. Uz orla belorepana, ovo stanište naseljava i veliki broj drugih strogo zaštićenih i zaštićenih vrsta, na prvom mestu ptica, a onda i drugih životinjskih i biljnih vrsta. Takođe, ovo je i lovno i ribolovno područje, pa pruža lokalnom stanovništvu i taj vid ekosistemske usluge koja je u ovom slučaju narušena.\nSlično nevreme dogodilo se u septembru 2017. godine kada je zahvaćena približno dvostruko manja površina. Uz velika finansijska ulaganja, sve površine koje su tada stradale su sanirane, pošumljena je površina od 89,91 hektara.\nU narednom periodu postoji mogućnost pojave još ekstremnijih vremenskih nepogoda koje će načiniti mnogo veće štete po stanovnike i infrastrukturu grada ukoliko se ovi šumski ekosistemi ne obnove, saopšteno je iz Sekretarijata za zaštitu životne sredine.\nPrethodni članakPrethodno GEFCO obeležava 30 godina ekspertize u korišćenju povratne ambalaže u lancu snabdevanja\nSledeći članakSledeće Primena domaćih inovativnih rešenja za prečišćavanje otpadnih voda


Ostali sportovi - Karate: Dinamu devet medalja na prvenstvu Vojvodine\nTakmičari Dinama nastavljaju sa uspesima u finišu jesenje takmičarske sezone i dokazuju da su u dobroj formi. U Staroj Pazovi, u nedelju 24.novembra 2013.godine, održano je Prvenstvo Vojvodine za kadete, juniore i mlađe seniore. Takmičari Karate kluba Dinamo ostvarili su odličan uspeh i bili jedan od najuspešnijih klubova sa osvojenih devet medalja i to: tri zlatne, dve srebrne i osam bronzanih.\nZlane medalje osvojili su: kadetinja Ana Markušev u katama, junior Stojan Filip i mlađi senior Stefan Lugić oboje u borbama.\nSrebrne medalje osvojili su: mlađi senior Nebojša Spaskovski i junior Ognjen Jerkov, oboje u borbama.\nBronzane medalje osvojili su: juniorka Aleksandra Gagić u katama, a u borbama kadetkinja Sanja Varsaković, juniorka Marina Glavič i kadet Momir Vuletić.\nTakmičari Dinama su bili veoma sigurni u svojim nastupima, ali nisu još u punoj formi što se videlo u finalnim mečevima. Iako nisu osvojili medalje odlično su se kao debitanti pokazali: Andrijana Ignjatov, Igor Milutinović, Mihajlo Petković, Aleksa Kužić i Jovan Miletić.\nSjajni su bili i takmičari Karate kluba Vladimirovac koji su osvojili sedam medalja i to zlatnu: kadeti Milica Ekmečić, Teodora Golja, Miljan Cvetković i Miloš Dejanović i bronzanu: Bogdan Ekmečić, Stevan Veličković i ekipa kadeta u borbama.\nZa dve nedelje svi oni će nastupiti na prvenstvu Srbije u Inđiji, a trenerima Dinama i Vladimirovca predstoje završni treninzi sa ovim takmičarima kako bi izbrusili formu da na najvažnijem domaćem takmičenju ostvare najbolji rezultat i obezbede mesto u reprezentaciji Srbije za odlazak na Evropsko prvenstvo februara meseca.\nSenioirski reprezntativci Karate kluba Dinamo, Slobodan Bitević, Nikola Jovanović i Miloš Jovanović već narednog vikenda nastupaju na turniru Svetske Premijer lige (Austria open) koji se održava u Salzburgu i ovo je značajna međunarodna provera za ove iskusne takmičare. Mladi takmičari Dinama nastupiće naredne subote u Novom Bečeju na Školskom prvenstvu Vojvodine.


MFL Doboj startuje 8. septembra – Glas Regije\nDOBOJ – Dok su klubovi sa dobojskog regionalnog područja počeli bitku za bodove prije tri sedmice, dotle klubovi najnižeg ranga, odnosno Međuopštinskog fudbalskog saveza Doboj, startovaće u subotu 8. septembra. Ovo je odlučeno na sjednici Izvšnog odbora GFS Doboj, održanoj 29. avgusta, a podršku odluci dali su na Konferenciji i predstavnici klubova koja je održana u Pojezni.\n– Zbog malog broja klubova prvenstvo kao i ranijih godina počinje u drugoj sedmici septembra, a do poslednjeg trenutka nije se znalo koliko će klubova startovati u trci za naslov prvaka. Naime, zbog može se reći, totalno neprikladne odluke PFS Doboj da se na kraju sezone igra i baraž za viši rang između drugoplasiranih ekipa MFL Doboj i OFS Modriča-Šamac, Gradski fudbalski savez Doboj već tri godine gubi po dva člana nakon završene sezone. Drugim riječima, ekipe iz ovog saveza su daleko kvalitetnije i prolaze kroz baraž u viši rang, a time se smanjuje proj klubova u MFL. Primjera radi, prije tri godine u MFL Doboj takmičilo se 13 ekipa, da bi nakon tri baraž utakmice pala knjiga na deset klubova. Prošle godine dva kluba zbog finansijskih problema napustili su takmičenje i ostalo je osam. Ove godine u viši rang iz MFL Doboj u Područnu ligu direktno su otišli Ozrenski sokolovi, a Polet iz Podnovlja nakon braž utakmice sa Zvijezdom iz Kruškovog Polja takođe je otišao u viši rang. Dakle, ostalo je šest klubova a NK Željezničar iz Pridjela Gornjeg odlučio je da se, zbog neriješenih problema, više ne takmiči. Na njegovo mjesto “uskočila” je Sloga iz Koliba Gornjih pa će tako uz Rudar iz Stanara i Borac iz Kotorskog, koji su ispali iz Područne fudbalske lige Doboj, MFL ponovo imati osam klubova za start u sezoni 2019/20., ističe Zlatko Spasojević, predsjednik GFS Doboj.\nČlanovi IOGFS Doboj donijeli su odluku da u narednoj sezoni u MFL Doboj nastupe fudbalski klubovi: Rudar (Stanari), Borac (Kotorsko), Sloga (Kolibe Gornje), Zborište (Zborište), Liješće (Liješće), 4. juli (Pojezna), 27. juli (Kalenderovci) i Zadrugar (Sijekovac). Takođe, usvojene su i odluke o listi delegata i održavanju seminara za službena lica, a imenovani su i Goran Stojanović za komesara za takmičenje i Predrag Jevtić za komesara za sudije i suđenje.\nDan kasnije u Osinji održana je i Konferencija klubova MFL Doboj na kojoj je Slađana Marić, član IOGFS Doboj, upoznala predstravnike klubova sa odlukama Izvršnog odbora. Uz podršku odlukama IOGFS predstavnici klubova pristupili su i izvlačenju takmičarskih parova za narednu sezonu. U prvom kolu sastaju se: Liješće-Zadrugar, 4. juli – Sloga, Zborište – 27. juli, i Rudar-Borac, što će biti i derbi kola.\n« DFC DOBOJ: Nikao novi fudbalski kolektiv (FOTO)\nTESLIĆ: Promocija sabranih dijela Milana Jovića – Iskra »\n12. Novembra 2019., 0:24


Letnji Skup Svetskog Mira 13. - 22. jula 2012\nSavez za transcendentalnu meditaciju Srbije organizuje na Divčibarama, u odmaralištu Mladost, WPA Divčibare 2012, Letnji Skup Svetskog Mira. Oaza fine okrepljujuće kosmičke energije sa komletnim programom Mahariši ajurvede, za detoksikaciju i osveženje tela. Skup traje devet dana, od 13. - 22. jula 2012. Prijavite se što pre zbog ograničenog broja mesta. Plaćanje u četiri rate čekovima.\nSkup, WPA Divčibare 2012 posetiće premijer Globalne Zemlje Svetskog Mira, Dr. Bevan Moris koji je sa Maharišijem proveo skoro 50 godina kao jedan od najbližih saradnika.\nDr. Bevan Moris je predsednik i počasni predsednik Odbora poverenika Maharišijevog Univerziteta Menadžmenta u Faerfildu, Ajova, SAD, predsednik Korporacije za razvoj vedskog obrazovanja, predsednik upravnog odbora Maharišijevih škola doba prosvetljenja, predsednik Maharišijevog fonda za svetski mir i premijer Globalne Zemlje Svetskog Mira.\nDr. Bevan Moris dolazi sa Rađom Dr. Felix Kegi-jem i biće na skupu od 20 do 22.jula\nDobrodošli na tradicionalni, letnji Skup svetskog mira – WPA Divčibare 2012. od 13. do 22. jula. Obezbedimo sebi isceljujući, najdublji i najprirodniji odmor sa iskustvom viših stanja svesti.\nOvo je jedinstvena prilika da uživate i u blagodetima programa Maharišijeve ajurvede za detoksikaciju i osveženje koji u uslovima i atmosferi WPA višestruko pojačavaju i optimizuju generalno podmlađivanje duha i tela. Zbog ograničenosti vremena, molimo vas da, ukoliko ste zainteresovani, što pre rezervišete svoj termin.\nTema WPA: Maharišijevo civilizacijsko otriće izvora života, polja sve energije, zdravlja, snage, ljubavi, mudrosti, sreće..., izvora svega dobrog za svakoga i praktične tehnologije za iskustvo najdublje stvarnosti života.\nNajdublji, kvalitetan odmor koji dotiče najfinije nivoe naše fiziologije i oslobađa godinama nakupljenani umor i stres.\nVisokokvalitetna primena TM i TM-sidhi programa za redovne praktikante, iskusne i početnike kao i za sve neredovne korisnike TM i TM- sidhi programa\nVažan doprinos povećanju harmonije i mira u našem regionu i svetu kao usputni efekat\nDobro poznat ambijent, vrlo povoljan fenomen ruže vetrova i nadmorska visina oko 1000 m daju značajan doprinos revitalizaciji i oporavku. Divčibare su još 1932 proglašene za vazdušnu i klimatsku banju, www.vujicdivcibare.com).\nOva adresa el. pošte zaštićena je od spam napada, treba omogućiti JavaSkript da biste je videli , ili telefonom 011/324-8506.\nNa sledećim linkovima možete da vidite fotografije sa prethodnih skupova održanih na istom mestu:\nRaja Felix na Divčibarama\nNovogodišnji rezidens 2008\nRezidens - Divčibare 2009\nPročitao sam, i slažem se sa Uslovima korišćenja.


Vulin: Za siledžije i narko-dilere nema mesta na tribinama - N1\nVulin: Za siledžije i narko-dilere nema mesta na tribinama\nVesti Autor:N1 Beograd31. avg. 202116:4927 komentara\nMinistar unutrašnjih poslova Aleksandar Vulin obišao je fudbalsku reprezentaciju Srbije u Sportskom centru Fudbalskog saveza Srbije – Kući fudbala u Staroj Pazovi i reprezentativcima i treneru Draganu Stojkoviću Piksiju poželeo uspeh na predstojećim kvalifikacionim utakmicama za Svetsko prvenstvo, navodi se u saopštenju MUP.\nMinistar Vulin je, kako se navodi u saopštenju, naglasio da će se policija postarati da utakmice prođu u najboljem redu i miru, a da je na sportistima da ostvare najbolje rezultate i donesu radost građanima.\n„Pod vođstvom predsednika Republike Srbije Aleksandra Vučića, država će nastaviti da ulaže u razvoj i afirmaciju sporta, ali i izgradnju novih stadiona, posebno nacionalnog. Moj cilj je da fudbal bude porodični sport, a fudbalski stadioni mesto bez ograda na koje ćemo voditi svoju decu i učiti ih da navijaju za svoju zemlju, svoj tim. Za siledžije i narko-dilere nema mesta na tribinama“, rekao je ministar Vulin.\nKako se dodaje u saopštenju, poručio je roditeljima da „ne dozvole da im policija vaspitava decu i da moraju obratiti pažnju s kim se druže i u kakvom društvu se kreću“.\nPrema njegovim rečima, negativne pojave u sportu suzbijaju se uz striktno poštovanje zakona i država je pokazala da je sposobna i spremna da se obračuna sa svakim nasilnikom, ali ono što je teže zaustaviti je govor mržnje i to je nešto sa čim celo društvo mora da se bori i da takvo ponašanje osudi.\n„Fudbalske utakmice u Srbiji ne smeju da budu mesta na koja će se odlaziti sa strepnjom“, poručio je ministar Vulin.\nMinistar je razgovarao i sa generalnim sekretarom Fudbalskog saveza Srbije Jovanom Šubatovićem i predstavnicima stručnog štaba reprezentacije.


VIDEO: “Nebeskoplava noć” 4. februara u Viziji, poslušajte premijerno himnu FK Zanatlija\n4. Januara 2012. 19. Avgusta 2020. Arhiva Visoko.co.ba\nI ove kao i prethodne godine Fudbalski klub „Zanatlija“ Visoko organizuje „Nebeskoplavu noć“ koja će se održati u restoranu Vizija 4. februara sa početkom u 19.00 sati. Kao i prošle godine manifestaciji će prisustvovati veliki broj ličnosti iz sportskog, političkog, javnog i kulturnog života kako Visokog tako i Zeničko-dobojskog kantona, ali i Bosne i Hercegovine. O imenima gostiju je još rano govoriti, ali je sigurno da će kao i u svemu što rade Zanatlije biti puno iznenađenja, posebno za ljubitelje fudbala, a na Nebeskoplavoj noći će biti dodijeljene nagrade i priznanja legendama ovog kluba, te ljudima koji su od početka uz Zanatlije i bez čije pomoći i rada Zanatlije ne bi uspjele da urade sve ono što su uradili u jako kratkom vremenu u Visokom. Poseban kuriozitet je i podatak da nakon Nebeskoplave noći Upravni odbor FK Zanatlija dio ostvarenog prihoda želi uplatiti na račun FK Gračanica kao vid pomoći njihovoj akciji izgradnje stadiona.\nOsim toga FK Zanatlije u Novu 2012 godinu ulaze i sa jedinstvenom i novom himnom kluba koju je otpjevao Lordan Muzaferija, muziku i aranžman je uradio Kenan Dedić dok je tekst napisao Arnes Kurtović. Visoko.co.ba vam poklanja besplatan download pjesme i Youtube prezentaciju koju je uradio naš administrator Senad Hajlovac.\n„NEBESKOPLAVA NOĆ“ FK „ZANATLIJA“ Visoko, Restoran „Vizija“, 4. februar sa početkom u 19.00 sati.\nDOWNLOAD MP3 HIMNA FK ZANATLIJA\nŠampionke Elvedina i Milica najavljuju borbu za trofeje\nJU “Dom zdravlja sa poliklinikom Visoko” ne zagađuje životnu sredinu spaljivanjem opasnog medicinskog i farmaceutskog otpada


Nuhodžić : Svi zajedno da gradimo društvo otporno na rizike od katastrofa | Analitika - Informativni Portal\nNuhodžić : Svi zajedno da gradimo društvo otporno na rizike od katastrofa\nMinistar unutrašnjih poslova Mevludin Nuhodžić učestvovao je danas na Evropskom forumu o smanjenju rizika od katastrofa EFDRR u Rimu, koji organizuju Vlada Italije i Kancelarija Ujedinjenih nacija za smanjenje rizika od katastrofa, a koju je otvorio predsjednik Vlade Italije, Đuzepe Konte.\nObjavljeno: 22. 11. 2018 - 17:35 Promjenite veličinu teksta: A A A\nNuhodžić je informisao da je Crna Gora usvojila Strategiju za smanjenje rizika od katastrofa sa Dinamičkim planom za period 2018-2023. godine, koji je jasno definisao obaveze svih subjekata u sistemu na polju preventivnih mjera, operativnih aktivnosti i institucionalnih kapaciteta.\nKao prioritet za naredni period, istakao je izradu Nacionalne procjene rizika za sve vrste hazarda, izradu strategija za smanjenje rizika od katastrofa i procjena rizika na lokalnom nivou, uspostavljanje baze podataka o gubicima i štetama od katastrofa, jačanje postojećih i izgradnju novih kapaciteta za odgovor na prirodne i tehničko-tehnološke nepogode.\n“Neophodno je da u kontinuitetu ulažemo napore na unapređenju mehanizama saradnje i sinergijskog djelovanja, kako bismo poboljšali prevenciju. Svi zajedno moramo da radimo na otpornosti zajednice i društva na rizike od katastrofa, a za to nam je potrebno snažno partnerstvo. Smanjenjem rizika možemo spasiti mnoge živote“, rekao je ministar.\nTokom učešća na Forumu, Nuhodžić će se sastao sa specijalnom predstavnicom Generalnog sekretara Ujedinjenih nacija za smanjenje rizika od katastrofa, Mami Mizutori i sa nacionalnim koordinatorom za poslove civilne zaštite u Vladi Italije, Anđelom Borelijem.\nPozitivno su, navode u MUP-u, ocijenjene aktivnosti koje Ministarstvo unutrašnjih poslova i Vlada Crne Gore sprovode u pravcu jačanja kapaciteta za suprotstavljanje rizicima od katastrofa.\n“Potvrđena je spremnost za nastavak pružanja podrške Crnoj Gori, kroz dalju edukaciju pripadnika sistema zaštite i spašavanja i ekspertsku pomoć pri izradi relevantnih dokumenata. Zajednički je konstatovana dosadašnja kvalitetna saradnja u implementaciji brojnih projekata u oblasti vanrednih situacija, uz spremnost na dalje intenziviranje saradnje”, saopšteno je iz MUP-a.\nTagovi: Mevludin Nuhodžić MUP Ministar unutrašnjih poslova


BANKE SASTAVILE CRNU LISTU: Proverite da li ste spisku sedam rizičnih profesija za dobijanje kredita / Zaštitnik potrošača\nutorak, 16. 06. 2020. u 16:03\nPojedine banke napravile su spisak delatnosti čijim radnicima ne odobravaju zajmove. Na istoj listi su i rizični klijenti iz ugla veličine kompanije u kojoj rade, dužine zaposlenja i istorije u banci, saznaje Blic biznis.\n"Banke već neko vreme vrlo oprezno kroje svoje poslovne politike. Krajem maja mnoge su napravile detaljne liste zabrana u pogledu kreditiranja, a koje su stupile na snagu u junu. Krajem juna će raditi novu analizu i ona će biti osnov za kreditnu politiku u julu ", kaže naš sagovornik, dodajući da je u pitanju vrlo odgovorno ponašanje imajući u vidu da pojedine privredne grane ne rade mesecima i da je neizvesno hoće li biti novog udara korone i dubljih posledica.\nNa crnoj listi je sedam rizičnih delatnosti u kojima radi najmanje 20.000 ljudi. Reč je o sektorima koji su u potpunosti isključeni iz aktivnosti kreditiranja stanovništva.\nOvakva poslovna politika banaka, kaže naš sagovornik, vrlo je "logična i odgovorna u situaciji kada pojedine privredne grane ne rade mesecima i kada je vrlo neizvesno hoće li biti novog udara korone i dubljih posledica po privredu, a samim tim i po radnike.\nBANKE OBAVEŠTAVAJU KLIJENTE: Tromesečni moratorijum ističe, pripremite se za veće rate


Vojska Srbije traži profesionalne vojnike sa ova 3 uslova | WebTribune\nHome IZBOR Vojska Srbije traži profesionalne vojnike sa ova 3 uslova\nMinistarstvo odbrane i Vojska Srbije pokrenuli su proceduru za kontinuirani prijem profesionalnih vojnika u komande, jedinice i ustanove Vojske Srbije do popune radnih mesta.\nReč je o neposrednom prijemu vojnika iz evidencije regionalnih centara Ministarstva odbrane, što znači da su potencijalni kandidati svi državljani Srbije koji su odslužili vojni rok sa oružjem i mlađi su od 30 godina.\nObrazac prijave za popunu radnih mesta profesionalnih vojnika kandidat može popuniti i podneti svakog radnog dana u vojnim poštama navedenim u Obaveštenju o stalnom prijemu profesionalnih vojnika na određeno vreme u Vojsku Srbije.\nSelekcija kandidata realizuje se u tri dela, svaki u trajanju od jednog dana.\nU prvom delu, kandidati podležu opštem lekarskom pregledu i proveri fizičke sposobnosti. U drugom delu kandidati podležu psihološkoj proceni, dok u trećem delu podležu medicinsko – zdravstvenoj proceni.\nSa najboljim kandidatima zaključiće se ugovori o radu na određeno vreme i biće primljeni u jedinice Vojske Srbije na period od šest meseci, uz mogućnost produženja ugovora o radu na period od tri godine i obnavljanje ugovora do navršenih 40 godina života, saopštilo je Ministarstvo odbrane.


Trg po meri građana - Redakcijski komentar - Dnevni list Danas\nPočetna » Dijalog » Redakcijski komentar » Trg po meri građana\nTrg po meri građana\nŠiroj javnosti pomalo neshvatljivo deluje poređenje čuvenog Trga republike i Gradskog trga u Šapcu.\n2Piše: Redakcijski komentar 12. septembra 2019. 14.01 Izmenjeno: 14.02\nŠabački trg veći je od beogradskog, nešto je manji od hektara, a sve ukupno koštao je 500.000 evra, dvadeset puta manje nego što je izdvojeno iz budžeta prestonice.\nOno što je najvažnije Gradski trg u Šapcu urađen je po meri građana, jer se ovde održavaju najvažnije manifestacije, i ono što je najlepše ovde se deca igraju.\nGradski trg izgrađen je jeftinim građevinskim materijalom, betonom, a jedan deo ofarban je pastelnim bojama. Gradnja je trajala svega 75 dana, koštala je 400.000 evra, a sto hiljada evra dato je za fontanu. Ona je veoma funkcionalna, dostupna svima, a pogotovo deci za igru. Drugi deo potpuno je otvoren za šetnju, okupljanja, igru, fudbal ali i za vožnju trotinetom… Okolo Trga posađene su sadnice drveća, a na istočnoj strani je zelena površina sa cvećem i ukrasnim šibljem.\nTu je i fontana sa spomenikom šabačkim odličjima, ordenima Francuske, Čehoslovačke i Karađorđevom zvezdom za herojstvo i stradanja u Prvom svetskom ratu. Takođe, s jedne strane vodi biciklistička staza, što otvara mogućnost pristupa i ovoj vrsti saobraćaja. Postavljeni su i veliki panoi za izložbe i klupe za odmor, a u blizini su i fino oblikovane česme sa pijaćom vodom. Ono što daje poseban utisak na ulazu na trg, sa zapadne strane, postavljen je spomenik sa uklesanim stihovima Jovana Jovanovića Zmaja iz poeme „Svetli grobovi“, a simbolično tu je i crna ploča sa stotinu otvora. To su prozraci, i pobeda svetlosti nad tamom, a zvanični naziv je Trg šabačkih žrtava.\nNajlepša slika trga je kada se ovde okupi po hiljadu predškolaca koji se opraštaju od svojih vaspitačica, srednjoškolski maturanti ovde priređuju veliki ples, okupljaju se i deca da podrže svoje drugare koji se bore protiv najopakije bolesti, ovde svoja igračka umeća predstavljaju karnevalske trupe a svoju inauguraciju ima i predsednik Čivijaške republike. O lepoti i arhitektonskoj vrednosti Šabačkog trga pohvalne ocene dali su gradonačelnik i glavni urbanista Kopenhagena, a danska arhitektura je poznata u svetu, čuveni beogradski arhitekta Dragoljub Bakić, kao i brojni turisti koji posete Šabac.\nMoguće je, dakle, da se uradi trg i za mnogo manje novca. Sadašnje beogradske vlasti duguju narodu objašnjenje zašto su potrošile 20 puta više novca za uređenje Trga republike. A može se pretpostaviti da bi i tužioci imali razloga da im postave isto pitanje.\nRedakcijski komentar, Trg Republike\n13. septembra 2019. u 08.16\n13. septembra 2019. u 09.54\nLadno bez problema


Teplice - Plzenj\nPetak, 15/03 - Fudbal, Češka, 1. Liga\n15/03Teplice vs Viktorija Plzenj1X2tip: 2\nDebakl protiv Sparte znatno je udaljio aktuelnog šampiona od odbrane titule, zato je kiks u ovom meču isključen.\nOvo je jedna sasvim prosečna sezona za Teplice, čak i ispod toga. Nalaze se tek na 10. mestu i bore se da izbegnu doigravanje za opstanak. Realno, njihov kvalitet je takav da ne treba da strepe za status, ali to navijačima sigurno nije dovoljno. Loše su počeli drugi deo prvenstva, na pet odigranih utakmica slavili su samo jednom, dok su tri puta poraženi. Imali su i težak raspored, pa su poraze doživeli od lidera Slave, Mlade Boleslav i, u prethodnom kolu, od Jabloneca. Utakmicom sa šampionom Plzenjom završava se serijal teških mečeva, pa bi u narednim kolima mogli da računaju na više bodova.\nTežak udarac po ambicije Viktorije bio je poraz od Sparte u Pragu. Bilo je 4:0 za tim iz prestonice, koji je tako, posredno, učinio veliku uslugu svom gradskom rivalu. Taj poraz ostavio je tim iz Plzenja na šest bodova zaostatka za Slavijom, pa će u nastavku sezone biti jako teško to nadoknaditi, pogotovo jer je međusobni duel već odigran. Ovo proleće je već dovoljno sumorno za Viktoriju, uzevši u obzir i to da su iz Lige Evrope ispali u prvom kolu nokaut faze i to od zagrebačkog Dinama, ekipe koju su, realno, trebali da dobiju. Međutim, mnogi zaboravljaju da je Plzenj u svim ovim utakmicama bio desetkovan povredama, sada je situacija malo bolja, ali su van stroja i dalje najbolji strelac Krmenčik, te odlični KOlar i Hejda.\nGosti, jednostavno, moraju da pobede, inače je prvenstvo gotovo, a samim tim i njihovo novo pojavljivanje u Ligi šampiona. Podsećamo da šampion Češke ima zagarantovano mesto u grupnoj fazi elitnog klupskog takmičenja, pa je odvajanje titule prioritet, ne samo Viktoriji, već i Slaviji. Zbog svega toga predlažemo dvojku, ali ne treba zaboraviti ni tradiciju, pošto su Teplice poslednji put u prvenstvu pobedile Plzenj još pre više od pet godina. Za dvojku u kladionici Bet365 očekuje vas kvota 1.90.


Mladi radnik doneo bod iz Kraljeva (VIDEO) - Boom93\nFudbalski klub Mladi radnik 1926 iz Požarevca je u sklopu 11. kola Srpske lige grupa Zapad putovala u Kraljevo gde se sastala sa ekipom Sloge.\nPosle pobede protiv Sloge iz Požege fudbaleri Mladog radnika su želeli da nastave sa dobrom igru i u Kraljevu. Iako nisu postigli gol osvojili su važan bod protiv neugodne ekipe Sloge. Ono što može da raduje navijače požarevačkog Srpskoligaša je da je na golu Mladog radnika sve sigurni mladi golman Simonović koji je uspeo da zaustavi svaki šut igrača Sloge.\nPosle 11 kola Mladi radnik je na 14 poziciji sa 9 osvojenih bodova. U sledećem kolu Požarevljani dočekuju Sušicu iz Kragujevca.\nMladi radnik osvojio i Kup Gradskog fudbalskog saveza\nNa gradskom stadionu je u utorak 15. oktobra odigrana finalna utakmica Kupa Gradskog fudbalskog saveza.\nMladi radnik nije imao problema sa članom Gradske fudbalske lige, ekipom Mip Majdan. Srpskoligaš je slavio sa 4:0.


Jeftini letovi iz Srbije za Tajland - Avionske karte Srbija Tajland - eSky.ba\nLetovi iz Srbije za Tajland\nPretražite letove iz Srbije za Tajland\nProvjerite najbolje ponude letova iz Srbije za Tajland\nZa rutu iz Srbije za Tajland nema direktne veze\n✔ Postoje li posebne ponude za letove iz Srbije za Tajland na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Tajland?\n✔ Ako rezerviram let iz Srbije za Tajland, mogu li rezervirati ujedno i smještaj?\n✔ Koje avio-kompanije nude letove iz Srbije za Tajland?\nBudite sigurni, da na eSky.ba ponuda letova iz Srbije za Tajland uključuje ne samo niskotarifne avio-kompanije, već i one koje su specijalizirane za visoki standard.


Stojanović: Sastanci na FPN neupotrebljivi jer vlast ne želi ništa da promeni | Autonomija\nStojanović: Sastanci na FPN neupotrebljivi jer vlast ne želi ništa da promeni\n"Najvažniji uslov za izlazak na izbore je pitanje medija"\nPolitikolog Boban Stojanović izjavio je danas da su okrugli stolovi predstavnika vlasti, opozicije i civilnog sektora o izbornim uslovima na Fakultetu političkih nauka (FPN) u Beogradu lepo zamišljeni, ali da su neupotrebljivi jer vlast ne želi ništa da promeni.\n„‘Prenapumpan’ je značaj sastanaka na FPN-u i neupotrebljivi su ukoliko se na njima ne razgovara o konkretnim promenama. Mediji su ih doživeli kao pregovore, a ne kao ono što jesu, isključivo razgovor o izbornim uslovima“, izjavio je Stojanović agenciji Beta.\nStojanović smatra da se ništa neće promeniti zbog odluke opozicionog Saveza za Srbiju (SzS) da ne učesvuju na tim sastancima jer, kako je kazao, na sastancima se ništa neće ni desiti.\nOn je ocenio da se na sastancima govori o opštim temama, a ne o onome što može da se uradi u narednih mesec ili dva.\n„Vlast nije pokazala želju da ispuni bilo koju od 42 preporuke Stručnog tima protesta ‘Jedan od pet miliona’, a sastanke je koristila samo kako bi spinovala zahteve. Dobro je što na sastancima opozicija nije odustala od tih preporuka“, kazao je Stojanović koji je jedan od članova tog Stručnog tima.\nStojanović je ocenio da će aktuelna vlast, ipak, pokušati da na bilo koji način ‘privede’ opoziciju na izbore, a da je to moguće videti i po narativu predstavnika vlasti „kažite šta hoćete da ispunimo“.\n„Najvažniji uslov za izlazak na izbore je pitanje medija. Potrebno je da se taj uslov ispuni početkom septembra da se mogla osetiti neka promena. Ipak, to je malo verovatno, aktuelna vlast će teško pristati da otkloni svoj uticaj na medije“, rekao je on.


Danas konstitutivna sjednica Predstavničkog doma PS BiH - Istinito.com - Ne budi ovca!\nPočetna > Aktuelno > Danas konstitutivna sjednica Predstavničkog doma PS BiH\nDanas konstitutivna sjednica Predstavničkog doma PS BiH\n6. Decembra 2018. 6. Decembra 2018. Istinito158Leave a Comment on Danas konstitutivna sjednica Predstavničkog doma PS BiH\nPredsjedavajući Predstavničkog doma Parlamentarne skupštine Bosne i Hercegovine u dosadašnjem sazivu Mladen Bosić sazvao je za danas konstitutivnu sjednicu tog doma u novom sazivu.\nUručivanje uvjerenja o dodjeli mandata izabranim poslanicima trebalo bi biti obavljeno prije početka konstitutivne sjednice.\nPoslovnikom je također definisano da, nakon što poslanici daju izjavu, Dom među svojim članovima bira po jednog predstavnika iz svakog konstitutivnog naroda koji će obavljati dužnosti predsjedavajućeg, te prvog i drugog zamjenika predsjedavajućeg Doma.\nCentralna izborna komisija BiH je 6. novembra donijela Odluku o potvrđivanju i objavljivanju rezultata Općih izbora 2018. godine, od kada je počeo teći rok od 30 dana za konstituisanje Predstavničkog doma PS BiH.\nTagged istinito konstituisanje mladen bosic parlament bih predstavnički dom sarajevo sjednica